cyanic-selkie/wikianc huggingface dataset:
ನರೇಂದ್ರ ಮೋದಿ
ರಾಜಕೀಯ
ಜೂನ್ ೧೯೭೫ ರಲ್ಲಿ ಪ್ರಧಾನ ಮಂತ್ರಿ ಇಂದಿರಾ ಗಾಂಧಿಯವರು ಭಾರತದಲ್ಲಿ ತುರ್ತು ಪರಿಸ್ಥಿತಿಯನ್ನು ಘೋಷಿಸಿದರು. ಇದು 1977 ರಲ್ಲಿ ಕೊನೆಗೊಂಡಿತು. ಗುಜರಾತ್ ನಲ್ಲಿ ತುರ್ತು ಪರಿಸ್ಥಿತಿ ಎದುರಿಸುತ್ತಿರುವ ಸಂಧರ್ಭದಲ್ಲಿ ಆರ್.ಎಸ್.ಎಸ್ ಸಮಿತಿಯಾದ "ಗುಜರಾತ್ ಲೋಕ ಸಂಘರ್ಷ ಸಮಿತಿಯ" ಪ್ರಧಾನ ಕಾರ್ಯದರ್ಶಿಯಾಗಿ ಮೋದಿ ನೇಮಕಗೊಂಡರು. ಸ್ವಲ್ಪ ಸಮಯದ ನಂತರ, ಆರ್.ಎಸ್.ಎಸ್ ಅನ್ನು ನಿಷೇಧಿಸಲಾಯಿತು.ಈ ಅವಧಿಯಲ್ಲಿ ಗುಜರಾತಿ ಭಾಷೆಯಲ್ಲಿ "ಸಂಘರ್ಷ್ ಮಾ ಗುಜರಾತ್" (ಗುಜರಾತ್ ನ ಹೋರಾಟಗಳಲ್ಲಿ) ಎಂಬ ಹೆಸರಿನ ಪುಸ್ತಕವನ್ನು ಪ್ರಕಟಿಸಿ, ತುರ್ತು ಪರಿಸ್ಥಿತಿಯ ಸಂದರ್ಭದಲ್ಲಿನ ಘಟನೆಗಳನ್ನು ವಿವರಿಸಿದರು. ೧೯೭೯ ರಲ್ಲಿ ಆರ್ ಎಸ್ ಎಸ್ ನಿಂದಲೇ ದೆಹಲಿಯಲ್ಲಿ ಕೆಲಸ ಮಾಡಲು ತೆರಳಿದರು. ಅಲ್ಲಿ ಅವರು ತುರ್ತು ಪರಿಸ್ಥಿತಿಯ ಇತಿಹಾಸದ ಆರ್ ಎಸ್ ಎಸ್ ಆವೃತ್ತಿಯ ಇತಿಹಾಸವನ್ನು ಸಂಶೋಧಿಸಿ ಬರೆಯಲು ಶುರು ಮಾಡಿದರು. ಸ್ವಲ್ಪ ಸಮಯದ ನಂತರ ಅವರು ಗುಜರಾತ್‌‌‌‌‌‌ಗೆ ಹಿಂದಿರುಗಿದರು. 1985 ರಲ್ಲಿ ಆರ್ ಎಸ್ ಎಸ್ ನಿಂದ ಮೋದಿಯವರು ಬಿಜೆಪಿಗೆ ನೇಮಕಗೊಂಡರು. 1987 ರಲ್ಲಿ ಅಹ್ಮದಾಬಾದ್ ಮುನಿಸಿಪಲ್ ಚುನಾವಣೆಯಲ್ಲಿ ಬಿಜೆಪಿ ಪ್ರಚಾರವನ್ನು ಸಂಘಟಿಸಲು ಮೋದಿ ನೆರವಾದರು. ಮೋದಿಯವರ ಯೋಜನೆಗಳೇ ಬಿಜೆಪಿಯ ಗೆಲುವಿನ ಫಲಿತಾಂಶದ ಕಾರಣವೆಂದು ಹಲವರು ವರ್ಣಿಸಿದ್ದಾರೆ. ಎಲ್.ಕೆ.ಅಡ್ವಾಣಿ ೧೯೮೬ರಲ್ಲಿ ಬಿಜೆಪಿಯ ಅಧ್ಯಕ್ಷರಾದಾಗ ಆರ್ ಎಸ್ ಎಸ್ ಸದಸ್ಯರನ್ನು ಬಿಜೆಪಿಯು ತನ್ನ ಪ್ರಮುಖ ಸ್ಥಾನಗಳಲ್ಲಿ ಇರಿಸಲು ನಿರ್ಧರಿಸಿತು. ಅಹಮದಾಬಾದ್ ಚುನಾವಣೆಯಲ್ಲಿ ಮೋದಿಯವರ ಯಶಸ್ವಿ ಚುನಾವಣಾ ಪ್ರಚಾರವು ಅವರನ್ನು 1987 ರಲ್ಲಿ ಬಿಜೆಪಿ ಗುಜರಾತ್ ಘಟಕದ ಸಂಘಟನಾ ಕಾರ್ಯದರ್ಶಿಯಾಗಿ ಆಯ್ಕೆಯಾಗಲು ನೆರವಾಯಿತು. ೧೯೯೦ ರಲ್ಲಿ ಬಿಜೆಪಿಯ ರಾಷ್ಟ್ರೀಯ ಚುನಾವಣಾ ಸಮಿತಿಯ ಸದಸ್ಯರಾಗಿ ನೇಮಕಗೊಂಡ ಮೋದಿಯವರು ಅದೇ ವರ್ಷ ಎಲ್.ಕೆ.ಅಡ್ವಾಣಿ ಅವರ ರಾಮ್ ರಥ್ ಯಾತ್ರಾ ಮತ್ತು ೧೯೯೧-೯೨ರಲ್ಲಿ ಮುರಳಿ ಮನೋಹರ್ ಜೋಶಿಯವರ  ಏಕ್ತಾ ಯಾತ್ರಾ  ಸಂಘಟನೆಗೆ ಸಹಾಯ ಮಾಡಿದರು. ೧೯೯೨ ರಲ್ಲಿ ರಾಜಕೀಯದಿಂದ ಸಂಕ್ಷಿಪ್ತ ವಿರಾಮ ತೆಗೆದುಕೊಂಡ ಅವರು, ಆ ಅವಧಿಯಲ್ಲಿ ಅಹ್ಮದಾಬಾದ್ ನಲ್ಲಿ ಒಂದು ಶಾಲೆಯನ್ನು ಸ್ಥಾಪಿಸಿದರು. ಗುಜರಾತ್ ನ ಬಿಜೆಪಿ ಸಂಸದ ಶಂಕೆರ್ಸಿಂಗ್ ವಘೇಲಾ ಅವರೊಂದಿಗಿನ ಘರ್ಷಣೆ ಕೂಡಾ ಮೋದಿಯವರ ಈ ನಿರ್ಧಾರದಲ್ಲಿ ಒಂದು ಬಹಳ ಮುಖ್ಯ ಪಾತ್ರವನ್ನು ವಹಿಸಿತು. ೧೯೯೪ರಲ್ಲಿ ಮೋದಿಯವರು ಚುನಾವಣಾ ರಾಜಕೀಯಕ್ಕೆ ಮರಳಿದರು.
ಗುಜರಾತ್ ಮುಖ್ಯಮಂತ್ರಿಯಾಗಿ
೨೦೦೧ ರಲ್ಲಿ ಕೇಶುಭಾಯಿ ಪಟೇಲ್ ಅವರ ಆರೋಗ್ಯದಲ್ಲಿ ಏರುಪೇರುಗೊಂಡಾಗ ಉಪಚುನಾವಣೆಯಲ್ಲಿ ಬಿಜೆಪಿ ಕೆಲವು ರಾಜ್ಯ ವಿಧಾನಸಭಾ ಸ್ಥಾನಗಳನ್ನು ಕಳೆದುಕೊಂಡಿತು. ಅಧಿಕಾರ, ಭ್ರಷ್ಟಾಚಾರ ಮತ್ತು ಕಳಪೆ ಆಡಳಿತದ ದುರುಪಯೋಗದ ಆರೋಪಗಳನ್ನು ಅವರ ಮೇಲೆ ಮಾಡಲಾಗಿತ್ತು ಮತ್ತು ೨೦೦೧ರಲ್ಲಿ ಭುಜ್ ನಲ್ಲಿ ಭೂಕಂಪನ ನಿರ್ವಹಣೆಯಿಂದ ಪಟೇಲ್ ಅವರ ಆಡಳಿತದ ನಿಲುವು ಹಾನಿಗೊಳಗಾಯಿತು. ಬಿಜೆಪಿ ರಾಷ್ಟ್ರೀಯ ನಾಯಕರು ಗುಜರಾತ್ ಮುಖ್ಯಮಂತ್ರಿಯಾಗಲು ಹೊಸ ಅಭ್ಯರ್ಥಿಯನ್ನು ಹುಡುಕತೊಡಗಿತು ಮತ್ತು ಪಟೇಲ್ ರವರ ಆಡಳಿತದ ಬಗ್ಗೆ ಮೋದಿಯವರು ಕಳವಳ ವ್ಯಕ್ತಪಡಿಸಿದಾಗ, ಮುಖ್ಯಮಂತ್ರಿ ಅಭ್ಯರ್ಥಿಯಾಗಿ ಅವರನ್ನೇ ಆಯ್ಕೆ ಮಾಡಲಾಯಿತು. ಬಿಜೆಪಿ ನಾಯಕ ಎಲ್.ಕೆ.ಆಡ್ವಾಣಿಯವರು ಪಟೇಲ್ ರವರನ್ನು ವಿರೋಧಿಸಲು ಬಯಸಲಿಲ್ಲ ಮತ್ತು ಮೋದಿ ಅವರ ಅನುಭವದ ಕೊರತೆಯ ಬಗ್ಗೆ ಕಳವಳ ವ್ಯಕ್ತಪಡಿಸಿದ್ದರೂ, ಪಟೇಲ್ ರವರ ಉಪಮುಖ್ಯಮಂತ್ರಿಯಾಗಲು ಮೋದಿಯವರು ನಿರಾಕರಿಸಿದರು. ಅಡ್ವಾಣಿ ಮತ್ತು ಅಟಲ್ ಬಿಹಾರಿ ವಾಜಪೇಯಿಯವರ ಬಳಿ ಮೋದಿಯವರು, "ಗುಜರಾತ್ ನ ಸಂಪೂರ್ಣ ಜವಾಬ್ದಾರಿಯನ್ನು ನಾನು ವಹಿಸುತ್ತೇನೆ ಅಥವಾ  ಇಲ್ಲವೇ ಇಲ್ಲ "ಎಂದು ಹೇಳಿದರು. ೨೦೦೧ ರ ಅಕ್ಟೋಬರ್ ೩ ರಂದು ಅವರು ಗುಜರಾತ್ ಮುಖ್ಯಮಂತ್ರಿಯಾಗಿದ್ದ ಪಟೇಲರ ಬದಲಿಯಾಗಿ ಅವರ ಸ್ಥಾನವನ್ನು ತುಂಬಿದರು ಮತ್ತು ೨೦೦೨ರ ಚುನಾವಣೆಯಲ್ಲಿ ಬಿಜೆಪಿಯನ್ನು ಸಂಪೂರ್ಣವಾಗಿ ತಯಾರಿಸುವ ಜವಾಬ್ದಾರಿಯನ್ನು ವಹಿಸಿಕೊಂಡರು. ೨೦೦೧ ರ ಅಕ್ಟೋಬರ್ ೭ ರಂದು ಮೋದಿಯವರು ಮುಖ್ಯಮಂತ್ರಿಯಾಗಿ ಪ್ರಮಾಣವಚನ ಸ್ವೀಕರಿಸಿದರು ಮತ್ತು ೨೦೦೨ ರ ಫೆಬ್ರವರಿ ೨೪ ರಂದು ರಾಜ್ಕೋಟ್ -೨ ಕ್ಷೇತ್ರದ ಉಪಚುನಾವಣೆಯಲ್ಲಿ ಸ್ಪರ್ಧಿಸಿ ೧೪,೭೨೮ ಮತಗಳಿಂದ ಐ.ಎನ್.ಸಿಯ ಅಶ್ವಿನ್ ಮೆಹ್ತಾ ಅವರನ್ನು ಸೋಲಿಸಿ ಗುಜರಾತ್ ಶಾಸಕಾಂಗದೊಳಗೆ ಪ್ರವೇಶಿಸಿದರು.
೨೦೦೨ರ ಗುಜರಾತ್ ಗಲಭೆ
೨೦೦೨ ರ ಫೆಬ್ರುವರಿ ೨೭ ರಂದು ನೂರಾರು ಪ್ರಯಾಣಿಕರಿದ್ದ ರೈಲು, ಗೋಧ್ರಾ ಸಮೀಪದಲ್ಲಿ ಸುಮಾರು ೬೦ ಜನರನ್ನು ಕೊಂದಿತು. ಬಾಬ್ರಿ ಮಸೀದಿ ಧ್ವಂಸವಾದ ಸ್ಥಳದಲ್ಲಿ ನಡೆದ ಹಿಂದೂ ಧಾರ್ಮಿಕ ಸಮಾರಂಭದ ನಂತರ ಅಯೋಧ್ಯಾದಿಂದ ಹಿಂತಿರುಗಿದ ಬೃಹತ್ ಸಂಖ್ಯೆಯ ಹಿಂದೂ ಯಾತ್ರಾರ್ಥಿಗಳು ಈ ರೈಲಿನಲ್ಲಿದ್ದರು. ಈ ಘಟನೆಯ ನಂತರ ಸಾರ್ವಜನಿಕ ಹೇಳಿಕೆ ನೀಡಿದ ಮೋದಿಯವರು, ಇದನ್ನು ಸ್ಥಳೀಯ ಮುಸ್ಲಿಮರಿಂದ ಯೋಜಿಸಲಾದ ಭಯೋತ್ಪಾದಕ ದಾಳಿ ಎಂದು ಘೋಷಿಸಿದರು. ಮರುದಿನ, ವಿಶ್ವ ಹಿಂದೂ ಪರಿಷತ್ ರಾಜ್ಯಾದ್ಯಂತ ಒಂದು ಬಂದ್ ಗೆ ಕರೆನೀಡಿದರು. ಈ ಸಮಯದಲ್ಲಿ ಹಲವಾರು ಗಲಭೆಗಳು ಆರಂಭವಾಯಿತು ಮತ್ತು ಮುಸ್ಲಿಂ ವಿರೋಧಿ ಹಿಂಸಾಚಾರ ಗುಜರಾತ್ ನಲ್ಲಿ ಹರಡಿತು. ಗೋಧ್ರಾದಿಂದ ಅಹ್ಮದಾಬಾದ್ ಗೆ ಮೃತದೇಹಗಳನ್ನು ಸರಿಸಲು ಸರ್ಕಾರವು ಮಾಡಿದ ಆದೇಶವು ಮತ್ತಷ್ಟು ಹಿಂಸೆಯ ಉರಿಯನ್ನು ಮತ್ತಷ್ಟು ಹೆಚ್ಚಿಸಿತು. ನಂತರ ೭೯೦ ಮುಸ್ಲಿಮರು ಮತ್ತು ೨೫೪ ಹಿಂದೂಗಳು ಮೃತಪಟ್ಟಿದ್ದಾರೆ ಎಂದು ರಾಜ್ಯ ಸರ್ಕಾರ ಹೇಳಿತು. ಕೆಲವು ಸ್ವತಂತ್ರ ಮೂಲಗಳು ಸಾವನ್ನಪ್ಪಿದವರ ಸಂಖ್ಯೆ ಸುಮಾರು ೨೦೦೦ ಎಂದು ಹೇಳಿತು. ಸುಮಾರು ೧,೫೦,೦೦೦ಜನರನ್ನು ನಿರಾಶ್ರಿತರ ಶಿಬಿರಗಳಿಗೆ ಕಳುಹಿಸಿ ಕೊಡಲಾಯಿತು. ಬಲಿಯಾದವರಲ್ಲಿ ಹಲವಾರು ಮಹಿಳೆಯರು ಮತ್ತು ಮಕ್ಕಳೂ ಇದ್ದರು. ಹಿಂಸಾಚಾರವು ಮಹಿಳೆಯರ ಸಾಮೂಹಿಕ ಅತ್ಯಾಚಾರ ಮತ್ತು ಸ್ತ್ರೀಯರ ವಿಘಟನೆಗಳಿಗೂ ಎಡೆಮಾಡಿಕೊಟ್ಟಿತು. ೨೦೦೨ ರ ಘಟನೆಗಳಲ್ಲಿ ಮೋದಿಯವರ ವೈಯಕ್ತಿಕ ಪಾಲ್ಗೊಳ್ಳುವಿಕೆ ಬಗ್ಗೆ ಚರ್ಚೆಗಳು ಇನ್ನೂ ಮುಂದುವರೆದಿತ್ತು. ಗಲಭೆಯ ಸಂದರ್ಭದಲ್ಲಿ ಮೋದಿಯವರು "ಏನು ನಡೆಯುತ್ತಿದೆ ಎಂಬುವುದು ಕ್ರಿಯೆಯ ಸರಣಿ ಮತ್ತು ಅದರ ಪ್ರತಿಕ್ರಿಯೆ" ಎಂದು ಹೇಳಿದ್ದರು. ನಂತರ ೨೦೦೨ರಲ್ಲಿ ಮೋದಿಯವರು ,ಮಾಧ್ಯಮದವರು ಆ ಘಟನೆಯ ಸಂಚಿಕೆನ್ನು ನಿರ್ವಹಿಸಿದ ಬಗ್ಗೆ ವಿಷಾದವನ್ನು ವ್ಯಕ್ತಪಡಿಸಿದ್ದರು. ಮಾರ್ಚ್ ೨೦೦೮ರಲ್ಲಿ ಸರ್ವೋಚ್ಚ ನ್ಯಾಯಾಲಯವು "ಗುಲ್ಬರ್ಗ್ ಸೊಸೈಟಿ ಹತ್ಯಾಕಾಂಡವನ್ನೂ" ಒಳಗೊಂಡಂತೆ ೨೦೦೨ ರ ಗಲಭೆಗಳಿಗೆ ಸಂಬಂಧಿಸಿದ ಹಲವಾರು ಪ್ರಕರಣಗಳನ್ನು ಪುನಃ ತೆರೆಯಿತು ಮತ್ತು ಈ ಸಮಸ್ಯೆಯನ್ನು ಪರಿಶೀಲಿಸಲು ವಿಶೇಷ ತನಿಖಾ ತಂಡವನ್ನು (ಎಸ್ಐಟಿ) ಸ್ಥಾಪಿಸಿತು. ಜಾಕಿಯಾ ಜಾಫ್ರಿ (ಗುಲ್ಬರ್ಗ್ ಸೊಸೈಟಿ ಹತ್ಯಾಕಾಂಡದಲ್ಲಿ ಕೊಲ್ಲಲ್ಪಟ್ಟ ಇಹಸಾನ್ ಜಾಫ್ರಿಯವರ ವಿಧವೆ)ಯವರ ಅರ್ಜಿಯ ಪ್ರತಿಕ್ರಿಯೆಗೆ ೨೦೦೯ರ ಏಪ್ರಿಲ್ ನಲ್ಲಿ ಹತ್ಯೆಯ ಬಗ್ಗೆ ತನಿಖೆ ನಡೆಸಲು ನ್ಯಾಯಾಲಯವು ಎಸ್ಐಟಿಯನ್ನು ಕೇಳಿತು. ಮಾರ್ಚ್ ೨೦೧೦ರಲ್ಲಿ ಮೋದಿಯವರನ್ನು ಎಸ್ಐಟಿ ಪ್ರಶ್ನಿಸಿತು. ಮೇ ತಿಂಗಳಿನಲ್ಲಿ ಆತನ ವಿರುದ್ಧ ಯಾವುದೇ ಸಾಕ್ಷ್ಯವಿಲ್ಲ ಎಂಬ ವರದಿಯನ್ನು ನ್ಯಾಯಾಲಯಕ್ಕೆ ನೀಡಿತು. ಜುಲೈ ೨೦೧೧ರಲ್ಲಿ ನ್ಯಾಯಾಲಯದ ನೇಮಕಗೊಂಡ ರಾಜು ರಾಮಚಂದ್ರನ್ ರವರು ತಮ್ಮ ಅಂತಿಮ ವರದಿಯನ್ನು ನ್ಯಾಯಾಲಯಕ್ಕೆ ಸಲ್ಲಿಸಿದರು. ಎಸ್ಐಟಿಯ ಸ್ಥಾನಕ್ಕೆ ವಿರುದ್ಧವಾಗಿ, ಲಭ್ಯವಿರುವ ಸಾಕ್ಷ್ಯದ ಆಧಾರದ ಮೇಲೆ ಮೋದಿ ವಿರುದ್ಧ ಕಾನೂನು ಕ್ರಮ ಕೈಗೊಳ್ಳಬಹುದು ಎಂದು ಅವರು ಹೇಳಿದರು. ಸರ್ವೋಚ್ಚ ನ್ಯಾಯಾಲಯವು ಮ್ಯಾಜಿಸ್ಟ್ರೇಟ್ ನ್ಯಾಯಾಲಯಕ್ಕೆ ಈ ವಿಷಯವನ್ನು ನೀಡಿತು. ಎಸ್ಐಟಿಯು ರಾಮಚಂದ್ರನ್ ಅವರ ವರದಿಯನ್ನು ಪರೀಕ್ಷಿಸಿತು ಮತ್ತು ಮಾರ್ಚ್ ೨೦೧೨ರಲ್ಲಿ ತನ್ನ ಅಂತಿಮ ವರದಿಯನ್ನು ಸಲ್ಲಿಸಿ, ಪ್ರಕರಣವನ್ನು ಮುಚ್ಚಬೇಕೆಂದು ಕೇಳಿತು. ಪ್ರತಿಕ್ರಿಯೆಯಾಗಿ ಝಾಕಿಯ ಜಾಫ್ರಿಯವರು ಪ್ರತಿಭಟನೆಯ ಅರ್ಜಿಯನ್ನು ಸಲ್ಲಿಸಿದರು. ಡಿಸೆಂಬರ್ ೨೦೧೩ರಲ್ಲಿ ಮ್ಯಾಜಿಸ್ಟ್ರೇಟ್ ನ್ಯಾಯಾಲಯವು ಪ್ರತಿಭಟನೆ ಅರ್ಜಿಯನ್ನೂ ತಿರಸ್ಕರಿಸಿತು. ಎಸ್ಐಟಿಯು ಮುಖ್ಯಮಂತ್ರಿ ವಿರುದ್ಧ ಯಾವುದೇ ಪುರಾವೆಗಳಿಲ್ಲ ಎಂದು ಹೇಳಿತು.
ಅಭಿವೃದ್ಧಿ ಯೋಜನೆಗಳು
ಮುಖ್ಯಮಂತ್ರಿಯಾಗಿ ಮೋದಿಯವರು ಖಾಸಗೀಕರಣ ಮತ್ತು ಸಣ್ಣ ಸರಕಾರಕ್ಕೆ ಒಲವು ತೋರಿದರು. ಅವರ ಎರಡನೆಯ ಅವಧಿಯ ನೀತಿಗಳು ರಾಜ್ಯದಲ್ಲಿ ಭ್ರಷ್ಟಾಚಾರವನ್ನು ಕಡಿಮೆ ಮಾಡುವಲ್ಲಿ ಪ್ರಮುಖ ಪಾತ್ರ ವಹಿಸುತ್ತದೆ. ಅವರು ಗುಜರಾತ್ ನಲ್ಲಿ ಆರ್ಥಿಕ ಮತ್ತು ತಂತ್ರಜ್ಞಾನ ಉದ್ಯಾನಗಳನ್ನು ಸ್ಥಾಪಿಸಿದರು ಮತ್ತು ೨೦೦೭ರ ವೈಬ್ರಂಟ್ ಗುಜರಾತ್ ಶೃಂಗಸಭೆಯಲ್ಲಿ ರಿಯಲ್ ಎಸ್ಟೇಟ್ ಹೂಡಿಕೆ ವ್ಯವಹಾರಗಳು ₹ 6.6 ಲಕ್ಷ ಕೋಟಿಗಳಷ್ಟಕ್ಕೆ ಸಹಿ ಮಾಡಲ್ಪಟ್ಟವು. ಪಟೇಲ್ ಮತ್ತು ಮೋದಿ ನೇತೃತ್ವದ ಸರಕಾರಗಳು ಅಂತರ್ಜಲ-ಸಂರಕ್ಷಣಾ ಯೋಜನೆಗಳ ರಚನೆಯಲ್ಲಿ ಎನ್ ಜಿ ಒ ಮತ್ತು ಇತರ ಸಮುದಾಯಗಳನ್ನು ಬೆಂಬಲಿಸಿದವು. ಡಿಸೆಂಬರ್ ೨೦೦೮ ರ ವೇಳೆಗೆ, ೫೦೦,೦೦೦ ರಚನೆಗಳನ್ನು ನಿರ್ಮಿಸಲಾಯಿತು. ಅದರಲ್ಲಿ ೧೧೩,೭೩೮ ಪರಿಶೀಲನಾ ಅಣೆಕಟ್ಟುಗಳು ಅವುಗಳ ಕೆಳಗಿರುವ ಜಲಚರಗಳಿಗೆ ನೆರವಾದವು. ೨೦೦೪ ರಲ್ಲಿ ನೀರಿನ ಟೇಬಲ್ ಖಾಲಿಯಾಗಿರುವ ೧೧೨ ತಹಶೀಲ್ಗಳಲ್ಲಿ ೬೦ ಜನರು ತಮ್ಮ ಸಾಮಾನ್ಯ ಅಂತರ್ಜಲ ಮಟ್ಟವನ್ನು ೨೦೧೦ ರೊಳಗೆ ಪುನಃ ಪಡೆದುಕೊಂಡರು. ಇದರ ಪರಿಣಾಮವಾಗಿ, ತಳೀಯವಾಗಿ ಬದಲಾಯಿಸಲಾದ ಹತ್ತಿಯ ರಾಜ್ಯದ ಉತ್ಪಾದನೆಯು, ಭಾರತದಲ್ಲಿ ಅತೀ ದೊಡ್ಡದಾಯಿತು. ಹತ್ತಿ ಉತ್ಪಾದನೆ ಮತ್ತು ಅದರ ಅರೆ ಶುಷ್ಕ ಭೂಮಿ ಬಳಕೆಯಲ್ಲಿನ ಉತ್ಕರ್ಷವು ೨೦೦೧ ರಿಂದ ೨೦೦೭ರವರೆಗೆ ೯.೬ ಪ್ರತಿಶತದಷ್ಟು ಪ್ರಮಾಣದಲ್ಲಿ ಹೆಚ್ಚಾಗಿ ಗುಜರಾತ್ ಕೃಷಿ ಕ್ಷೇತ್ರಕ್ಕೆ ದೊಡ್ಡ ಕೊಡುಗೆಯನ್ನು ನೀಡಿತು. ಸರ್ದಾರ್ ಸರೋವರ್ ಅಣೆಕಟ್ಟಿನಂತಹ ಮಧ್ಯ ಮತ್ತು ದಕ್ಷಿಣ ಗುಜರಾತ್ ನಲ್ಲಿನ ಸಾರ್ವಜನಿಕ ನೀರಾವರಿ ಕ್ರಮಗಳು ಕಡಿಮೆ ಯಶಸ್ವಿಯಾಗಿವೆ. ಸರ್ದಾರ್ ಸರೋವರ್ ಯೋಜನೆ ಉದ್ದೇಶಿತ ಪ್ರದೇಶದ ೪-೬% ಮಾತ್ರ ನೀರಾವರಿ ಮಾಡಿತು. ಹಾಗಿದ್ದೂ, ೨೦೦೧ ರಿಂದ ೨೦೧೦ ರವರೆಗೆ ಗುಜರಾತ್ ಕೃಷಿ ಬೆಳವಣಿಗೆಯು ೧೦.೯೭% ಪ್ರಮಾಣದ ಬೆಳವಣಿಗೆಯನ್ನು ದಾಖಲಿಸಿದೆ - ಇದು ಯಾವುದೇ ರಾಜ್ಯದಲ್ಲಿ ಅತಿ ಹೆಚ್ಚು. ೧೯೯೨-೯೭ರ ಐ ಎನ್ ಸಿ ಸರ್ಕಾರದ ಅಡಿಯಲ್ಲಿ ಬೆಳವಣಿಗೆ ದರವು ೧೨.೯ % ಎಂದು ಸಮಾಜಶಾಸ್ತ್ರಜ್ಞರು ಗಮನಿಸಿದ್ದಾರೆ. ೨೦೦೮ ರಲ್ಲಿ ಮೋದಿಯವರು ಗುಜರಾತ್ ನಲ್ಲಿ ಟಾಟಾ ಮೋಟಾರ್ಸ್ ಗೆ ಭೂಮಿಯನ್ನು ನೀಡಿತು. ನ್ಯಾನೊ ಉತ್ಪಾದನೆಯೊಂದನ್ನು ಸ್ಥಾಪಿಸಲು ಮೋದಿಗೆ ಅನುಮತಿಸಿದರು. ಟಾಟಾವನ್ನು ಹಿಂಬಾಲಿಸುತ್ತಾ ಹಲವಾರು ಇತರ ಕಂಪನಿಗಳು ಗುಜರಾತ್ ಗೆ ಬಂದವು. ಗುಜರಾತಿನ ಪ್ರತಿ ಗ್ರಾಮಕ್ಕೂ ವಿದ್ಯುಚ್ಛಕ್ತಿಯನ್ನು ತರುವ ವಿಧಾನವನ್ನು ಮೋದಿ ಸರ್ಕಾರ ಪೂರ್ಣಗೊಳಿಸಿತು. ಮೋದಿಯವರು ಗಮನಾರ್ಹವಾಗಿ ರಾಜ್ಯದಲ್ಲಿ ವಿದ್ಯುತ್ ವಿತರಣಾ ವ್ಯವಸ್ಥೆಯನ್ನು ಬದಲಿಸಿದರು ಹಾಗೂ ರೈತರ ಮೇಲೆಯೂ ಪ್ರಭಾವ ಬೀರಿದರು. ಗುಜರಾತ್ ಜ್ಯೋತಿಗ್ರಾಮ್ ಯೋಜನೆಯನ್ನು ವಿಸ್ತರಿಸಿತು. ಇದರಲ್ಲಿ ಕೃಷಿ ವಿದ್ಯುತ್ತನ್ನು ಇತರ ಗ್ರಾಮೀಣ ವಿದ್ಯುತ್ ನಿಂದ ಬೇರ್ಪಡಿಸಲಾಯಿತು. ಕೃಷಿ ವಿದ್ಯುಚ್ಛಕ್ತಿಯ ವೆಚ್ಚವನ್ನು ನಿಗದಿತ ನೀರಾವರಿ ಬೇಡಿಕೆಗಳಿಗೆ ಸರಿಹೊಂದುವಂತೆ ತಗ್ಗಿಸಲಾಯಿತು.
ಭಾರತದ ಪ್ರಧಾನಿಯಾಗಿ ಮೋದಿ
thumb|239x239px|ರಾಷ್ಟ್ರಪತಿ ರಾಮನಾಥ್ ಕೋವಿಂದ್ ಅವರು ಪ್ರಮಾಣ ವಚನ ಬೋಧಿಸುವುದರೊಂದಿಗೆ ನರೇಂದ್ರ ಮೋದಿ ಅವರು ಎರಡನೇ ಬಾರಿಗೆ ಭಾರತದ ಪ್ರಧಾನ ಮಂತ್ರಿಯಾಗಿ ಪ್ರಮಾಣ ವಚನ ಸ್ವೀಕರಿಸಿದರು. ೨೬ ಮೇ ೨೦೧೪ ರಂದು ಭಾರತದ ಪ್ರಧಾನಿಯಾಗಿ ಮೋದಿಯವರು ಪ್ರಮಾಣವಚನವನ್ನು ಸ್ವೀಕರಿಸಿದರು. ಮೋದಿಯವರು ಸ್ವತಂತ್ರ ಭಾರತದಲ್ಲಿ ಜನಿಸಿದ ಮೊದಲ ಪ್ರಧಾನಿಯಾಗಿದ್ದಾರೆ. ಪ್ರಧಾನಿಯಾಗಿ ಅವರ ಮೊದಲ ವರ್ಷದಲ್ಲಿ ಹಿಂದಿನ ಆಡಳಿತಗಳಿಗೆ ಸಂಬಂಧಿಸಿದ ಅಧಿಕಾರವನ್ನು ಕೇಂದ್ರೀಕರಣಗೊಳಿಸಿದರು. ರಾಜ್ಯಸಭೆಯಲ್ಲಿ ಅಥವಾ ಮೇಲ್ಮನೆಯಲ್ಲಿ ಬಹುಮತವನ್ನು ಹೊಂದಿರದಿದ್ದರೂ, ಮೋದಿಯವರು ತಮ್ಮ ನೀತಿಗಳನ್ನು ಜಾರಿಗೆ ತರಲು ಹಲವು ಆದೇಶಗಳನ್ನು ಜಾರಿಗೊಳಿಸಿದರು. ಇದರಿಂದಾಗಿ ಅಧಿಕಾರವು ಇನ್ನಷ್ಟು ಕೇಂದ್ರೀಕರಣಗೊಂಡಿತು. ನ್ಯಾಯಾಧೀಶರನ್ನು ನೇಮಕ ಮಾಡಿಕೊಳ್ಳುವುದರ ಮೇಲೆ ತಮ್ಮಲ್ಲಿ ಇದ್ದ ನಿಯಂತ್ರಣವನ್ನು ಹೆಚ್ಚಿಸುವ ಸಲುವಾಗಿ ಮತ್ತು ನ್ಯಾಯಾಂಗದ ನಿಯಂತ್ರಣವನ್ನು ಕಡಿಮೆ ಮಾಡುವ ಸಲುವಾಗಿ ಸರಕಾರವು ಒಂದು ಮಸೂದೆಯನ್ನು ಜಾರಿಗೆ ತಂದಿತು. ಡಿಸೆಂಬರ್ ೨೦೧೪ರಲ್ಲಿ ಮೋದಿಯವರು ಯೋಜನಾ ಆಯೋಗವನ್ನು ರದ್ದುಪಡಿಸಿ, ಅದರ ಬದಲಿಗೆ ನೀತಿ ಆಯೋಗವನ್ನು (National Institution for Transforming India) ಸ್ಥಾಪಿಸಿದರು. ಪ್ರಧಾನಮಂತ್ರಿಯವರ ಈ ನಡೆಯು ಯೋಜನಾ ಆಯೋಗದ ಅಧಿಕಾರವನ್ನು ಕೇಂದ್ರೀಕರಿಸುವ ಕ್ರಮವನ್ನು ಹೊಂದಿತ್ತು. ಯೋಜನಾ ಆಯೋಗವು ಹಿಂದಿನ ವರ್ಷಗಳಲ್ಲಿ ಭಾರೀ ಟೀಕೆಗೆ ಒಳಗಾಗಿತ್ತು ಮತ್ತು ಸಾಮಾಜಿಕ ಕಲ್ಯಾಣವನ್ನು ಸುಧಾರಿಸುವ ಯಾವುದೇ ಕ್ರಮಗಳನ್ನು ತೆಗೆದುಕೊಂಡಿರಲಿಲ್ಲ. ೧೯೯೦ರ ದಶಕದ ಆರ್ಥಿಕ ಉದಾರೀಕರಣದಿಂದಾಗಿ ಇದು ಸಾಮಾಜಿಕ ನ್ಯಾಯವನ್ನು ಒದಗಿಸುವ ಪ್ರಮುಖ ಸರಕಾರಿ ಸಂಸ್ಥೆಯಾಗಿತ್ತು. ಆಡಳಿತದ ಮೊದಲ ವರ್ಷದಲ್ಲಿ ಮೋದಿಯವರು ಹಲವಾರು ಸಿವಿಲ್ ಸೊಸೈಟಿ ಸಂಘಟನೆಗಳು ಮತ್ತು ವಿದೇಶಿ ಸರ್ಕಾರೇತರ ಸಂಸ್ಥೆಗಳ ವಿರುದ್ಧ ಇಂಟೆಲಿಜೆನ್ಸ್ ಬ್ಯೂರೊದಿಂದ ಯತನಿಖೆ ನಡೆಸಿದರು. ಇಂತಹ ಸಂಘಟನೆಗಳು ಆರ್ಥಿಕ ಬೆಳವಣಿಗೆಯನ್ನು ನಿಧಾನಗೊಳಿಸುತ್ತವೆ ಎಂಬ ತನಿಖೆಯ ಆಧಾರದ ಮೇಲೆ ಇವುಗಳನ್ನು ವಿಚ್ಹಂಟ್ (witch-hunt) ಎಂದು ಟೀಕಿಸಲಾಯಿತು. ಅಂತಾರಾಷ್ಟ್ರೀಯ ಮಾನವೀಯ ನೆರವು ಸಂಸ್ಥೆಯಾದ "ಮೆಡಿಸಿನ್ಸ್ ಸಾನ್ಸ್ ಫ್ರಾಂಟಿಯರ್ಸ್", ಒತ್ತಡದಲ್ಲಿ ಇರಿಸಲ್ಪಟ್ಟ ಗುಂಪುಗಳಲ್ಲಿ ಒಂದಾಗಿತ್ತು. ಬಾಧಿತ ಇತರ ಸಂಘಟನೆಗಳಲ್ಲಿ "ಸಿಯೆರಾ ಕ್ಲಬ್" ಮತ್ತು "ಅವಾಜ್" ಪ್ರಮುಖವಾಗಿದ್ದವು. ಸರ್ಕಾರವನ್ನು ಟೀಕಿಸುವ ವ್ಯಕ್ತಿಗಳ ವಿರುದ್ಧ ದೇಶದ್ರೋಹದ ಪ್ರಕರಣಗಳು ದಾಖಲಾದವು. ಮೋದಿಯವರ ಈ ಕಾರ್ಯಚಟುವಟಿಕೆಗಳ ಬಗ್ಗೆ ಬಿಜೆಪಿಯ ಒಳಗೇ ಅಸಮಾಧಾನಕ್ಕೆ ಕಾರಣವಾಯಿತು ಮತ್ತು ಇವರ ಆಡಳಿತವನ್ನು ಇಂದಿರಾ ಗಾಂಧಿಯವರ ಆಡಳಿತ ಶೈಲಿಗೆ ಹೋಲಿಸಲಾಯಿತು. ಮೊದಲ ಮೂರು ವರ್ಷಗಳಲ್ಲಿ ಪ್ರಧಾನ ಮಂತ್ರಿಯಾಗಿ ಮೋದಿಯವರು ೧೨೦೦ ಕಾನೂನುಬಾಹಿರ ಕಾನೂನುಗಳನ್ನು ರದ್ದುಪಡಿಸಿದರು. ೬೪ ವರ್ಷಗಳ ಅವಧಿಯಲ್ಲಿ ಹಿಂದಿನ ಸರ್ಕಾರಗಳು ಒಟ್ಟು ೧,೩೦೧ ಅಂತಹ ಕಾನೂನುಗಳನ್ನು ರದ್ದುಪಡಿಸಿತ್ತು. ಅವರು "ಮನ್ ಕಿ ಬಾತ್" ಹೆಸರಿನ ಮಾಸಿಕ ರೇಡಿಯೋ ಕಾರ್ಯಕ್ರಮವನ್ನು ೩ ಅಕ್ಟೋಬರ್ ೨೦೧೪ ರಂದು ಪ್ರಾರಂಭಿಸಿದರು. ಇಷ್ಟೇ ಅಲ್ಲದೆ ಮೋದಿಯವರು ಡಿಜಿಟಲ್ ಇಂಡಿಯಾ ಯೋಜನೆಯನ್ನು ಪ್ರಾರಂಭಿಸಿದರು. ಇದರ ಮುಖ್ಯ ಉದ್ದೇಶವೇನೆಂದರೆ ಸರ್ಕಾರಿ ಸೇವೆಗಳನ್ನು ವಿದ್ಯುನ್ಮಾನವಾಗಿ ಜನರಿಗೆ ಒದಗಿಸುವುದು, ಗ್ರಾಮೀಣ ಪ್ರದೇಶಗಳಿಗೆ ಹೆಚ್ಚಿನ ವೇಗದ ಇಂಟರ್ನೆಟ್ಟನ್ನು ಒದಗಿಸಲು ಮೂಲಸೌಕರ್ಯವನ್ನು ನಿರ್ಮಿಸುವುದು, ದೇಶದಲ್ಲಿ ಎಲೆಕ್ಟ್ರಾನಿಕ್ ಸರಕುಗಳ ಉತ್ಪಾದನೆಯನ್ನು ಉತ್ತೇಜಿಸುವುದು ಮತ್ತು ಡಿಜಿಟಲ್ ಸಾಕ್ಷರತೆಯನ್ನು ಉತ್ತೇಜಿಸುವುದಾಗಿತ್ತು. ಗ್ರಾಮೀಣ ಮನೆಗಳಿಗೆ ಉಚಿತ ಎಲ್ಪಿಜಿ ಸಂಪರ್ಕವನ್ನು ಒದಗಿಸಲು ಮೋದಿಯವರು ಉಜ್ವಲಾ ಯೋಜನೆಯನ್ನು ಪ್ರಾರಂಭಿಸಿತು. ಈ ಯೋಜನೆಯುಯ ಪ್ರತಿಫಲವಾಗಿ ೨೦೧೪ಕ್ಕೆ ಹೋಲಿಸಿದರೆ ೨೦೧೯ ಎಲ್ಪಿಜಿ ಬಳಕೆ ೫೬% ದಷ್ಟು ಹೆಚ್ಚಳಕ್ಕೆ ಕಾರಣವಾಯಿತು. ೨೦೧೯ ರಲ್ಲಿ, ಆರ್ಥಿಕವಾಗಿ ದುರ್ಬಲ ವರ್ಗಗಳಿಗೆ ೧೦% ಮೀಸಲಾತಿ ನೀಡುವ ಕಾನೂನನ್ನು ಜಾರಿಗೊಳಿಸಲಾಯಿತು. ೨೦೧೯ ರ ಮೇ ೩೦ ರಂದು ಅವರು ಮತ್ತೆ ಪ್ರಧಾನಿಯಾಗಿ ಪ್ರಮಾಣವಚನ ಸ್ವೀಕರಿಸಿದರು.
ಬಾಹ್ಯ ಸಂಪರ್ಕಗಳು
ವರ್ಗ:ರಾಜಕಾರಣಿಗಳು ವರ್ಗ:ಗುಜರಾತ್ ವರ್ಗ:ಭಾರತದ ಪ್ರಧಾನ ಮಂತ್ರಿಗಳು ವರ್ಗ:೧೯೫೦ ಜನನ
ನವಾಬ
ನವಾಬ ಎಂದರೆ ರಾಜ. ಈ ಪದವು ಹಲವುವೇಳೆ ದಕ್ಷಿಣ ಏಷ್ಯಾದ ಒಂದು ರಾಜ್ಯದ ಸಾರ್ವಭೌಮ ಆಳ್ವಿಕೆಗಾರನನ್ನು ಸೂಚಿಸುತ್ತದೆ. ಇವನು ಸಾಮ್ರಾಟನ ಕೈಕೆಳಗೆ ಕೆಲಸಮಾಡುತ್ತಿದ್ದನು. ಮುಂಚಿನ ಕಾಲದಲ್ಲಿ ಈ ಬಿರುದನ್ನು ಆಳುತ್ತಿದ್ದ ಮುಘಲ್ ಸಾಮ್ರಾಟನು ಮೊಘಲ್ ಸಾಮ್ರಾಜ್ಯಕ್ಕೆ ನಿಷ್ಠಾವಂತವಾದ ಭಾರತೀಯ ಉಪಖಂಡದಲ್ಲಿನ ವಿಭಾಗಗಳು ಅಥವಾ ದೇಶಿ ರಾಜ್ಯಗಳ ಅರೆಸ್ವತಂತ್ರ ಮುಸ್ಲಿಮ್ ರಾಜರಿಗೆ ಸ್ಥಿರೀಕರಿಸಿ ನೀಡುತ್ತಿದ್ದನು, ಉದಾಹರಣೆಗೆ ಬಂಗಾಳದ ನವಾಬರು. ಈ ಬಿರುದು ದಕ್ಷಿಣ ಏಷ್ಯಾದ ಮುಸ್ಲಿಮ್ ರಾಜರುಗಳಲ್ಲಿ ಸಾಮಾನ್ಯವಾಗಿದೆ ಮತ್ತು ಮಹಾರಾಜ ಪದವಿಗೆ ಸಮಾನವಾಗಿದೆ. ಆದರೆ ಈ ಪದವಿಯು ಕೇವಲ ಮುಸ್ಲಿಮರಿಗೆ ಸೀಮಿತವಾಗಿಲ್ಲ.
"ನವಾಬ್" ಪದವು ಸಾಮಾನ್ಯವಾಗಿ ಪುರುಷ ರಾಜರನ್ನು ಸೂಚಿಸುತ್ತದೆ; "ಬೇಗಮ್" ಅಥವಾ "ನವಾಬ್ ಬೇಗಮ್" ಸ್ತ್ರೀ ಸಮಾನ ಪದವಾಗಿದೆ. ಮುಘಲ್ ಸಾಮ್ರಾಟನ ಸಾರ್ವಭೌಮತ್ವವನ್ನು ಎತ್ತಿಹಿಡಿಯುವುದು ಜೊತೆಗೆ ಒಂದು ನಿರ್ದಿಷ್ಟ ಪ್ರಾಂತ್ಯದ ಆಡಳಿತವು ನವಾಬನ ಮುಖ್ಯ ಕರ್ತವ್ಯವಾಗಿತ್ತು.
ಉಲ್ಲೇಖಗಳು
ವರ್ಗ:ರಾಜಸಂಬಂಧಿ ಬಿರುದುಗಳು
ಎಸ್.ಪಿ.ಸಾಂಗ್ಲಿಯಾನ ಭಾಗ-೨
ಎಸ್.ಪಿ.ಸಾಂಗ್ಲಿಯಾನ - ೧೯೯೦ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳಲ್ಲೊಂದು. ಚಿತ್ರದ ಕಥೆ ಮತ್ತು ನಿರ್ದೇಶನ ಮಾಡಿದವರು ಪಿ.ನಂಜುಂಡಪ್ಪ. ಇದು ೧೯೮೮ರ ಬಾಕ್ಸ್ ಆಫೀಸ್ ನಲ್ಲಿ ಹಿಟ್ ಆದ ಬ್ಲಾಕ್‌ಬಸ್ಟರ್ 'ಸಾಂಗ್ಲಿಯಾನ' ಚಿತ್ರದ ಉತ್ತರ ಭಾಗವಾಗಿದೆ. ಈ ಚಿತ್ರದಲ್ಲಿ ಶಂಕರನಾಗ್, ಭವ್ಯ ಮತ್ತು ಶಿವರಂಜಿನಿ ಪ್ರಮುಖ ಪಾತ್ರದಲ್ಲಿ ನಟಿಸಿದ್ದಾರೆ. ಹಂಸಲೇಖರವರ ಸಂಗೀತ ನಿರ್ದೇಶನದಿಂದ ಈ ಚಿತ್ರವು ನಿರ್ಮಾಣವಾಗಿದೆ.
೧೮೬೦
ವರ್ಷ ೧೮೬೦ (MDCCCLX) ಗ್ರೆಗೋರಿಯನ್ ಪಂಚಾಂಗದ ಭಾನುವಾರ ಆರಂಭವಾದ ಅಧಿಕ ವರ್ಷವಾಗಿತ್ತು.
ಮರಣ
ವರ್ಗ:೧೮೬೦
ಸಂದೀಪ್ ಮಹೇಶ್ವರಿ
ಸಂದೀಪ್ ಮಹೇಶ್ವರಿಯವರು ಹುಟ್ಟಿದು ೨೯.೦೯.೧೯೮೦,ನವ ದೆಹಲಿ. ತಂದೆಯ ರೂಪ್ ಕಿಶೋರಿ ಮಹೇಶ್ವರಿ ಮತ್ತು ತಾಯಿ ಶಕುಂತಲ ರಾಣಿ ಮಹೇಶ್ವರಿ. ಸಂದೀಪ್ ೧೯ನೇ ವಯಸ್ಸಿನಲ್ಲಿ ಮಾಡೆಲ್ ಆಗಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು ಆದರೆ ಅವರು ಆ ಕ್ಷೇತ್ರದಲ್ಲಿ ಶೋಷಣೆ ಮತ್ತು ಕಿರುಕುಳವನ್ನು ಎದುರಿಸುತ್ತಿರುವ ಕಾರಣ ಅವರು ಮಾಡೆಲಿಂಗ್ ಅನ್ನು ತೊರೆಯಬೇಕಾಯಿತು. ಅಸಂಖ್ಯಾತ ಮಾದರಿಗಳಿಗೆ ಸಹಾಯ ಮಾಡುವ ಉದ್ಧೇಶದಿಂದ, ತನ್ನ ಕಂಪನಿಯನ್ನು "ಮ್ಯಾಶ್ ಆಡಿಯೊ ವ್ವಿ‍ಜ಼ುಯಲ್" ಎಂದು ಹೆಸರಿಸಿ ಪೋರ್ಟ್ಫೋಲಿಯೊ ತಯಾರಿಸಲು ಪ್ರಾರಂಭಿಸಿದರು. ೨೦೦೨ರಲ್ಲಿ ಅವರು ಮತ್ತೊಂದು ಕಂಪನಿಯನ್ನ ಸ್ಥಾಪಿಸಿದ್ದರು, ಅದು ಆರು ತಿಂಗಳಲ್ಲಿ ಕುಸಿಯಿತ್ತು. ೨೦೦೬ರಲ್ಲಿ, ಅವರು "ಇಮ್ಯಾಜೆಸ್ ಬಾಝರ್" ಅನ್ನು ಪ್ರಾರಂಭಿಸಿದರು.
"ಇಮ್ಯಾಜೆಸ್ ಬಾಝರ್"45 ದೇಶಗಳಲ್ಲಿ 7000 ಕ್ಲೈಂಟ್‌ಗಳನ್ನು ಹೊಂದಿರುವ ಭಾರತೀಯ ಕಲ್ಪನೆಯ ವಿಶ್ವದ ಅತಿದೊಡ್ಡ ಸಂಗ್ರಹವಾಗಿದೆ.
=ಉಲ್ಲೇಖಗಳು=
ಗೋಲ್‍ಮಾಲ್ ರಾಧಾಕೃಷ್ಣ (ಚಲನಚಿತ್ರ)
ಹಾಸ್ಯಪ್ರಧಾನವಾದ ಈ ಚಿತ್ರವನ್ನು ಓಂ ಸಾಯಿಪ್ರಕಾಶ್ ಅವರು ನಿರ್ದೇಶನ ಮಾಡಿದ್ದರು. ಇದು ೧೯೯೦ರಲ್ಲಿ ಬಿಡುಗಡೆಯಾಯಿತು. ಈ ಚಿತ್ರದ ನಿರ್ಮಾಪಕರು ಕೆ.ಚಿದಂಬರ ಶೆಟ್ಟಿ. ಮುಖ್ಯಪಾತ್ರದಲ್ಲಿ ಅನಂತನಾಗ್, ಚಂದ್ರಿಕ, ವನಿತಾ ವಾಸು, ಲೀಲಾವತಿ, ಮುಖ್ಯಮಂತ್ರಿ ಚಂದ್ರು ಅವರು ನಟಿಸಿದ್ದಾರೆ. ಈ ಚಿತ್ರದ ಸಂಗೀತ ಸಂಯೋಜಕರು ಎಂ.ರಂಗರಾವ್. ಈ ಚಿತ್ರದ ಛಾಯಾಗ್ರಹಕರು ಜೆ. ಜಿ. ಕೃಷ್ಣ.
ಎರಡನೆಯ ಭಾಗ
ಇದರ ಎರಡನೆಯ ಭಾಗ ಗೋಲ್‍ಮಾಲ್ ರಾಧಾಕೃಷ್ಣ - ೨ ೧೯೯೧ರಲ್ಲಿ ಬಿಡುಗಡೆಯಾಯಿತು.
ಉಲ್ಲೇಖಗಳು
<References />
ವರ್ಗ:ವರ್ಷ-೧೯೯೦ ಕನ್ನಡಚಿತ್ರಗಳು
ಬಾಸಿಂಗ
ವರ್ಗ:ಸಂಪ್ರದಾಯ
ಯ.ನಾ.ಹೊಸಕೋಟೆ
ಸನ್ನಿವೇಶ : ತುಮಕೂರು ಜಿಲ್ಲೆಯ ಪಾವಗಡ ತಾಲ್ಲೂಕಿನ ಕೇಂದ್ರದಿಂದ ವಾಯುವ್ಯಕ್ಕೆ ೨೮ ಕಿಲೋಮೀಟರ್ ಅಂತರದಲ್ಲಿ ರಾಜ್ಯದ ಗಡಿಯಲ್ಲಿ ಆಂದ್ರಪ್ರದೇಶಕ್ಕೆ ಹೊಂದಿಕೊಂಡಿರುವ ಗ್ರಾಮವಾದ ಯಲ್ಲಪ್ಪನಾಯಕನ ಹೊಸಕೋಟೆಯು ಸಮುದ್ರಮಟ್ಟದಿಂದ ಸುಮಾರು ೨೩೦೦ ಅಡಿಗಳಷ್ಟು ಎತ್ತರದಲ್ಲಿದೆ. ೧೪.೧೬೦ ಉತ್ತರ ಅಕ್ಷಾಂಶ ಮತ್ತು ೭೮.೧೫೦ ಪೂರ್ವ ರೇಖಾಂಶಗಳ ಸನ್ನಿವೇಶದಲ್ಲಿ ಸುಮಾರು ೪-೫ ಚದುರ ಕಿ.ಮೀ ವಿಸ್ತ್ರೀರ್ಣದಲ್ಲಿ ಹರಡಿಕೊಂಡಿರುವ ಗ್ರಾಮಕ್ಕೆ ಉತ್ತರದಲ್ಲಿ ಸಿದ್ದಲುಬೆಟ್ಟ, ದಕ್ಷಿಣದಲ್ಲಿ ಚಿನ್ನಪಾಲಮ್ಮನ ಬೆಟ್ಟ, ಪೂರ್ವಕ್ಕೆ ಬಜ್ಜಪ್ಪನಬಂಡೆ ಮತ್ತು ಪಶ್ಚಿಮಕ್ಕೆ ಕೋತಿಗುಡ್ಡ ಮತ್ತು ದೊಡ್ಡಬಂಡೆಗಳು ಸ್ವಾಭಾವಿಕ ಎಲ್ಲೆಗಳಂತಿದ್ದರೂ ಅವುಗಳನ್ನು ಮೀರಿ ಬೆಳೆಯುತ್ತಿದೆ.
ಪ್ರಾಗ್ ಇತಿಹಾಸ :  ಇದು ಶಿಲಾಯುಗದ ಮಾನವ ವಾಸವಿರುವ ಪ್ರಾಚೀನ ಸ್ಥಳಗಳಲ್ಲಿ ಒಂದಾಗಿದ್ದು, ಗ್ರಾಮದ ಸುತ್ತಮುತ್ತಲಿನ ಹಲವು ಕಡೆ ಇದಕ್ಕೆ ಸಂಬಂದಿಸಿದ ಅನೇಕ ಪುರಾವೆಗಳು ದೊರೆಯುತ್ತಿವೆ. ದೊಡ್ಡಬೆಟ್ಟದ (ಸಿದ್ದಲುಬೆಟ್ಟ) ಹಿಂಭಾಗದಲ್ಲಿ ಇಂದಿಗೂ ಹಲವು ಕಡೆ ಸೂಕ್ಷ್ಮ ಶಿಲಾಯುಗದ ಜನ ಬಳಸುತ್ತಿದ್ದ ಕಲ್ಲಿನ ಆಯುಧಗಳು ಲಭ್ಯವಾಗುತ್ತಿವೆ. ಈ ಹಿಂದೆ ಬೃಹತ್ ಶಿಲಾಯುಗದ ಸಮಾಧಿಗಳು ಕಂಡುಬಂದಿದ್ದು, ಹಲವು ಕಾರಣಗಳಿಂದಾಗಿ ನಾಶಗೊಂಡಿವೆ. ಬೆಟ್ಟದ ಗುಹೆ ಮತ್ತು ಕಲ್ಲುಬಂಡೆಗಳ ಮೇಲೆ ನವಶಿಲಾಯುಗಕ್ಕೆ ಸಂಬಂದಿಸಿದ ಚಿಹ್ನೆ ಅಥವಾ ರೇಖಾ ಚಿತ್ರಗಳು ಕಂಡುಬರುತ್ತವೆ. ಈ ಕಾಲಕ್ಕೆ ಸಂಬಂಧಿಸಿದ ನುಣುಪಾದ ಮತ್ತು ಚೂಪಾದ ಕಲ್ಲಿನ ಆಯುಧಗಳು ಹೊಲಗದ್ದೆಗಳಲ್ಲಿ ದೊರೆಯುತ್ತಿದ್ದು ಜನತೆ ಅವುಗಳನ್ನು ಕೆಲವು ಕಡೆ ಇಟ್ಟು ದೇವರೆಂದು ನಂಬಿ ಪೂಜಿಸುತ್ತಿರುವುದುಂಟು. ಈ ಗ್ರಾಮವು ಶಿಲಾಯುಗದ ಇತಿಹಾಸ ಹೊಂದಿದೆ ಎಂಬುದರ ವಿಚಾರವಾಗಿ ಈಗಾಗಲೇ ಕರ್ನಾಟಕ ಇತಿಹಾಸದಲ್ಲಿ ಅನೇಕ ಕಡೆ ಉಲ್ಲೇಖವಾಗಿದೆ ಜೊತೆಗೆ ಈ ಪ್ರದೇಶದ ಸುತ್ತಮುತ್ತಲಿನ ಸ್ಥಳಗಳಾದ ಬೂದಿಬೆಟ್ಟ, ಕಾಕಾದ್ರಿಪರ್ವತಗಳಂತಹ ಅನೇಕ ಸ್ಥಳಗಳಲ್ಲಿ ಶಿಲಾಯುಗದ ಮಾನವ ವಾಸವಾಗಿದ್ದ ಎಂಬುದಕ್ಕೆ ಪುರಾವೆಗಳಿವೆ.
ಆಂಡ್ರೆ ಗಿಮ್
ಬಾಲ್ಯ ಮತ್ತು ಶಿಕ್ಷಣ
ಆಂಡ್ರೆ ಜೀಮ್ ಅಕ್ಟೋಬರ್ 21 1958 ರಲ್ಲಿ ಜನಿಸಿದರು ಅವರ ತಂದೆ  ಸೋಚಿ ಕಾನ್ಸ್ಟಾಂಟಿನ್   ಎಲೆಕ್ಷೆಯೆವಿಚ್ ಗೇಯ್ಮ್ ಮತ್ತು ತಾಯಿ  ನೀನಾ  ನಿಕೊಲಾಯೇವ್ನಾ ಬೇಯರ್ .ಅವರ ಪೋಷಕರು ಜರ್ಮನ್ ಮೂಲದ ಎಂಜಿನಿಯರಗಳಾಗಿದ್ದರು. ಪದವಿಯ ನಂತರ, ಅವರು ಮಾಸ್ಕೋ ಇನ್ಸ್ಟಿಟ್ಯೂಟ್ ಆಫ್ ಫಿಜಿಕ್ಸ್ ಅಂಡ್ ಟೆಕ್ನಾಲಜಿ (MIPT), ನಲ್ಲಿ  ಕಣ ಭೌತಶಾಸ್ತ್ರದ ಅಥವಾ ಆಸ್ಟ್ರೋಫಿಸಿಕ್ಸ್ ಆದ್ಯತೆ ಘನ ಭೌತಶಾಸ್ತ್ರ ಅಧ್ಯಯನ ಮಾಡಲು ಆಯ್ಕೆಯಾದರು.
ನೊಬೆಲ್ ಪ್ರಶೆಸ್ತಿ
ಅಕ್ಟೋಬರ್ 2010 5, ಜೀಮ್ 2010 ನೊಬೆಲ್ ಪ್ರಶಸ್ತಿ ಭೌತಶಾಸ್ತ್ರದಲ್ಲಿ ಜಂಟಿಯಾಗಿ ಗ್ರ್ಯಾಫೀನ್ ಬಗ್ಗೆ  ಪ್ರಯೋಗಕ್ಕೆ  ನೀಡಲಾಯಿತು.
ಬಾಹ್ಯ ಸಂಪರ್ಕಗಳು
ವರ್ಗ:ನೊಬೆಲ್ ಪ್ರಶಸ್ತಿ ಪುರಸ್ಕೃತರು ವರ್ಗ:ವಿಜ್ಞಾನಿಗಳು
ಕ್ರಿಸ್ತದೆಲ್ಫಿಯನ್
ಕ್ರಿಸ್ಡಡೆಲ್ಫಿಯನ್ನರು' (Christadelphians) ಒಂದು ಕ್ರೈಸ್ತ ಸಮುದಾಯವಾಗಿದ್ದು ಇದು 1840ರಲ್ಲಿ ಅಮೇರಿಕ ಮತ್ತು ಬ್ರಿಟನ್ನಲ್ಲಿ ಉಗಮವಾಯಿತ್ತು. ಕ್ರಿಸ್ಡಡೆಲ್ಫಿಯನ್ನರು"ಯೆಂಬ ಪದದ ಹೆಸರು ಗ್ರೀಕ್ ಮೂಲವಾಗಿದ್ದು, ಇದರ ಅರ್ಥ 'ಕ್ರಿಸ್ತನಲ್ಲಿ ಸಹೋದರ ಮತ್ತು ಸಹೋದರಿ' ಎಂಬುದಾಗಿರುತ್ತದೆ. ಪ್ರಸ್ತುತ 120 ರಾಷ್ರಗಳಲ್ಲಿ ಸುಮಾರು 60,000 ಸದಸ್ಯರುಗಳನ್ನೂಂದಿರುತ್ತದೆ.
ಈ ಸಮುದಾಯವು ಬೈಬಲ್ / ಸತ್ಯವೇಧಾರಿತಗೂಂಡ ಸಾಮಾನ್ಯ ನಂಬಿಕೆಯಾಗಿದ್ದು, ಇವರಿಗೆ ಯಾವ ಕೇಂದ್ರ ಕಛೇರಿಯಿರುವುದಿಲ್ಲ. ಕ್ರಿಸ್ಡಡೆಲ್ಫಿಯನ್ನರ ನಂಬಿಕೆಯಂತೆ ಯೇಸುವು ದೇವರಾತ್ಮ ಶಕ್ತಿಯ ಮೂಲಕ ಕನ್ಯೆಯಿಂದ ಜನಿಸಿದ್ದುದರಿಂದ ಇವರನ್ನು 'ದೇವರ ಮಗ' ಏಂಬುದಾಗಿ ಕರೆಯಲಾಗುತ್ತದೆ. ಈ ಸಮುದಾಯವು ಯೇಸು ಕ್ರಿಸ್ತನು ತನ್ನ ಜನನಕ್ಕಿಂತ ಮುನ್ನ ಅಸ್ತಿತ್ವದಲ್ಲಿರಲಿಲ್ಲ ಎಂಬುದಾಗಿ ನಂಬಿದ್ದು, ಮೇರಿಯವರಿಂದ ಜವಿಸಿದ್ದುದರಿಂದ ಇವರಿಗೆ 'ಮನುಷ್ಯ ಕಮಾರ' ನೆಂಬ ನಾಮಧೇಯವನ್ನು ನೀಡಲಾಗಿದೆ. ಮೇರಿಯವರು ದಾವೀದ, ಅಬ್ರಹಾಮ ಮತ್ತು ಆದಾಮ ರವರ ವಂಶಕ್ಕೆ ಸೇರಿದವರಾಗಿದ್ದಾರೆ.
ಯೇಸುವು ಮತ್ತೆ ಎರಡನೆಯ ಭಾರಿ ಭೂಮಿಗೆ ಆಗಮಿಸುತ್ತಾರೆ, ಮತ್ತು ಆತನಲ್ಲಿ ಮರಣ ಹೂಂದಿದವರನ್ನು ಪುನರುತ್ಥಾನಗೂಳಿಸಿ, ನ್ಯಾಯವಿಚಾರಣೆಗೆ ಒಳಪಡಿಸಿ ಆತನ ರಾಜ್ತದಲ್ಲಿ ಇವರಿಗೆ ವಾಸಿಸಲು ಅನುವುಮಾಡಿಕೂಡುತ್ತಾರೆಂಬುದಾಗಿ ಬೋಧಿಸುತ್ತಾರೆ.
'ಸೈತಾನ' ಪರಿಕಲ್ಪನೆಯು ಒಂದು ದ್ರಷ್ಟಾಂತವಾಗಿದ್ದು, ಪಾಪವನ್ನು ಮನುಷ್ಯನಂತೆ ಮೂರ್ತಿಕರಿಸಲಾಗಿದೆ. ಆದರೆ ಇದು ಪರಲೋಕದಿಂದ ಬಿದ್ದ ದೇವದೂತನಲ್ಲ.
ಲಿನಕ್ಸ್
ವರ್ಗ:ಕ್ರೈಸ್ತ ಧರ್ಮ ವರ್ಗ: ಪ್ರೋಟಸ್ಟೆಂಟ್ ಪಂಗಡ
ತಾಳಿ
ತಾಳಿಯು ಮದುವೆ ಯಲ್ಲಿ ಮದುಮಗನು ಮದುಮಗಳ  ಕತ್ತಿಗೆ ಕಟ್ಟುವ ಪವಿತ್ರ ಕಂಠಹಾರ. ಅವಳ ವೈವಾಹಿಕ ಸ್ಥಿತಿಯ ಸಂಕೇತವಾಗಿ ಮಹಿಳೆಯು ಮಂಗಳ ಸೂತ್ರವನ್ನು ಧರಿಸುವುದನ್ನು ಮುಂದುವರಿಸುತ್ತಾಳೆ. ಈ ರೂಢಿಯ ಆಚರಣೆ ಭಾರತದ ದಕ್ಷಿಣ ಭಾಗದಲ್ಲಿ ಹುಟ್ಟಿಕೊಂಡಿತು. ತಾಳಿಯನ್ನು ಮಂಗಳ ಸೂತ್ರ ಎಂದೂ ಕರೆಯುತ್ತಾರೆ. ಮಂಗಳ ಸೂತ್ರ (ಸಂಸ್ಕೃತದಲ್ಲಿ ಮಂಗಳ ಅಂದರೆ 'ಪವಿತ್ರ, ಶುಭ', ಮತ್ತು ಸೂತ್ರ ಅಂದರೆ 'ದಾರ').ಇದರ ಮೂಲವು ಕ್ರಿ.ಶ ೬ ನೇ ಶತಮಾನಕ್ಕೆ ಹಿಂದಿನದು. ಏಕೆಂದರೆ ಇತರ ಪುರುಷರು ಮತ್ತು ದುಷ್ಟಶಕ್ತಿಗಳಿಂದ ರಕ್ಷಣೆಗಾಗಿ ವಧುವಿನ ಸುತ್ತ ಒಂದೇ ಹಳದಿ ದಾರವನ್ನು ಕಟ್ಟಲಾಗಿತ್ತು. ಮಂಗಳ ಸೂತ್ರವನ್ನು ಧರಿಸುವುದು ಭಾರತ, ಶ್ರೀಲಂಕಾ ಮತ್ತು ನೇಪಾಳದಲ್ಲಿ ವ್ಯಾಪಕವಾದ ಸಾಮಾಜಿಕ ಅಭ್ಯಾಸವಾಗಿದೆ. ಮನುಸ್ಮೃತಿ ಸೂಚಿಸಿದಂತೆ ಈ ಅಭ್ಯಾಸವು ವಿವಾಹ ಸಮಾರಂಭದ ಅವಿಭಾಜ್ಯ ಅಂಗವಾಗಿದೆ.
ವಿನ್ಯಾಸಗಳು
ಮಂಗಳ ಸೂತ್ರಗವನ್ನು ವಿವಿಧ ವಿನ್ಯಾಸಗಳಲ್ಲಿ ತಯಾರಿಸಲಾಗುತ್ತದೆ. ಸಾಮಾನ್ಯವಾದವುಗಳೆಂದರೆ ಲಕ್ಷ್ಮಿ ತಾಳಿ, ತೆಲುಗರು ಧರಿಸಿರುವ ಪುಸ್ತೇಲು, ಮಲಯಾಳೀಯರು ಧರಿಸಿರುವ ಎಲಾ ತಾಳಿ ಅಥವಾ ಮಿನ್ನು ಮತ್ತು ಕ್ಷತ್ರಿಯ ಜಾತಿಯ ತಮಿಳರು ಧರಿಸಿರುವ ಕುಂಭ ತಾಳಿ. ವಿನ್ಯಾಸವನ್ನು ವರನ ಕುಟುಂಬವು ಚಾಲ್ತಿಯಲ್ಲಿರುವ ಪದ್ಧತಿಗಳ ಪ್ರಕಾರ ಆಯ್ಕೆ ಮಾಡುತ್ತಾರೆ. ಗುಜರಾತಿಗಳು ಮತ್ತು ಮಾರ್ವಾಡಿಗಳು ಸಾಮಾನ್ಯವಾಗಿ ಚಿನ್ನದ ಹಾರದಲ್ಲಿ ವಜ್ರದ ಪೆಂಡೆಂಟ್ ಅನ್ನು ಬಳಸುತ್ತಾರೆ. ಅದು ಕೇವಲ ಅಲಂಕಾರಿಕವಾಗಿದೆ ಮತ್ತು ಸಾಂಪ್ರದಾಯಿಕ ಅರ್ಥದಲ್ಲಿ ಮಂಗಳ ಸೂತ್ರಕ್ಕೆ ಬದಲಿಯಾಗಿರುವುದಿಲ್ಲ. ಮಹಾರಾಷ್ಟ್ರದ ವಾಸಿಗಳು ಎರಡು ವತಿ ಆಭರಣಗಳ ಪೆಂಡೆಂಟ್ ಧರಿಸುತ್ತಾರೆ. ಕನ್ನಡಿಗರ ಮಾಂಗಲ್ಯ, ತಾಳಿ ಅಥವಾ ಮಂಗಳ ಸೂತ್ರವು ಮಹಾರಾಷ್ಟ್ರದವರಿಗೆ ಹೋಲುತ್ತದೆ. ಅದು ಸಾಮಾನ್ಯವಾಗಿ ಎರಡು ವಾಟಿಗಳನ್ನು ಹೊಂದಿರುತ್ತದೆ. ಇತ್ತೀಚಿನ ದಿನಗಳಲ್ಲಿ ಅನೇಕ ಫ್ಯಾಷನ್ ಪ್ರಜ್ಞೆಯ ಕುಟುಂಬಗಳು ಒಂದೇ ವಾಟಿ ಅಥವಾ ಹೆಚ್ಚು ಸಮಕಾಲೀನ ಶೈಲಿಯೊಂದಿಗೆ ಹಗುರವಾದ ಆವೃತ್ತಿಗಳನ್ನು ಆರಿಸಿಕೊಳ್ಳುತ್ತವೆ.
ಉಲ್ಲೇಖಗಳು
ವರ್ಗ:ಸಮಾಜ ವಿಜ್ಞಾನ
ಮಾರುತಗಳು
ಹಿಂದೂ ಧರ್ಮದಲ್ಲಿ, ಮಾರುತರು/ / məˈrʊts / ; [ Sanskrit  ), ಮರುತಗಣ ಎಂದೂ ಕರೆಯಲಾಗುತ್ತದೆ ಮತ್ತು ಕೆಲವೊಮ್ಮೆ ರುದ್ರರೊಂದಿಗೆ ಗುರುತಿಸಲಾಗುತ್ತದೆ. ಚಂಡಮಾರುತದ ದೇವತೆಗಳು ಮತ್ತು ರುದ್ರ ಮತ್ತು ಪ್ರಿಸ್ನಿಯ ಪುತ್ರರು. ಮಾರುತಗಳ ಸಂಖ್ಯೆಯು ೨೭ ರಿಂದ ಅರವತ್ತರವರೆಗೆ ಬದಲಾಗುತ್ತದೆ. ಅವರು ತುಂಬಾ ಹಿಂಸಾತ್ಮಕ ಮತ್ತು ಆಕ್ರಮಣಕಾರಿ. ಚಿನ್ನದ ಆಯುಧಗಳಿಂದ ಶಸ್ತ್ರಸಜ್ಜಿತರಾಗಿದ್ದಾರೆ ಅಂದರೆ ಮಿಂಚು ಮತ್ತು ಗುಡುಗುಗಳಿಂದ ಶಸ್ತ್ರಸಜ್ಜಿತರಾಗಿದ್ದಾರೆ. ಕಬ್ಬಿಣದ ಹಲ್ಲುಗಳನ್ನು ಹೊಂದಿದ್ದಾರೆ ಮತ್ತು ಸಿಂಹಗಳಂತೆ ಘರ್ಜಿಸುತ್ತಿದ್ದಾರೆ. ವಾಯುವ್ಯದಲ್ಲಿ ವಾಸಿಸುತ್ತಿದ್ದಾರೆ ಮತ್ತು ರಡ್ಡಿ ಕುದುರೆಗಳು ಎಳೆಯುವ ಚಿನ್ನದ ರಥಗಳಲ್ಲಿ ಸವಾರಿ ಮಾಡುತ್ತಾರೆ.
ವೈದಿಕ ಪುರಾಣಗಳಲ್ಲಿ ಮಾರುತರು ಯುವ ಯೋಧರ ತಂಡವಾಗಿ ಇಂದ್ರನ ಸಹಚರರಾಗಿ ವರ್ತಿಸುತ್ತಾರೆ. ಫ್ರೆಂಚ್ ತುಲನಾತ್ಮಕ ಪುರಾಣಶಾಸ್ತ್ರಜ್ಞ ಜಾರ್ಜಸ್ ಡುಮೆಜಿಲ್ ಪ್ರಕಾರ ಅವರು ಐನ್ಹರ್ಜಾರ್ ಮತ್ತು ವೈಲ್ಡ್ ಹಂಟ್ಗೆ ಸಹವರ್ತಿಯಾಗಿದ್ದಾರೆ.
ಪುರಾಣದಲ್ಲಿ
ಪವಿತ್ರ ಸ್ತೋತ್ರಗಳ ಪುರಾತನ ಸಂಗ್ರಹವಾದ ಋಗ್ವೇದದ ಮಂಡಲ ೬ ರ ಸ್ತೋತ್ರ ೬೬, ಮಳೆ-ಚಂಡಮಾರುತದ ನೈಸರ್ಗಿಕ ವಿದ್ಯಮಾನವು ಚಂಡಮಾರುತದ ದೇವತೆಗಳಾಗಿ ಹೇಗೆ ರೂಪಾಂತರಗೊಳ್ಳುತ್ತದೆ ಎಂಬುದರ ನಿರರ್ಗಳ ವಿವರಣೆಯಾಗಿದೆ.
ಋಗ್ವೇದದ ಪ್ರಕಾರ ಅವರು ಚಿನ್ನದ ಕಿರೀಟ ಮತ್ತು ಎದೆಕವಚಗಳನ್ನು ಧರಿಸಿದ್ದರು ಮತ್ತು ಮಳೆ ಬೀಳಲು ಮೋಡಗಳನ್ನು ಸೀಳಲು ತಮ್ಮ ಅಕ್ಷಗಳನ್ನು ಬಳಸಿದರು. ಅವರು ಪರ್ವತಗಳನ್ನು ನಡುಗಿಸಲು ಸಮರ್ಥರಾಗಿದ್ದರು. ಅವರು ರುದ್ರನ ಸಂತಾನವಾಗಿದ್ದರೂ, ಅವರನ್ನು ಹಿಂದೆ ಸ್ವರ್ಗದ ಮುಖ್ಯ ಮುಖ್ಯಸ್ಥ ಇಂದ್ರನು ಪರಿಗಣಿಸಿದನು. ಅವರು ಮರುತ್ವಂತ್ ("ಮರುತ್ಗಳ ಜೊತೆಯಲ್ಲಿ") ಎಂದು ಹೆಸರಿಸಲ್ಪಟ್ಟರು. ಅವರೊಂದಿಗೆ ಸ್ವರ್ಗದ ಮೂಲಕ ಸವಾರಿ ಮಾಡುವ ಸ್ತ್ರೀ ದೇವತೆ ರೊಡಾಸಿ ಕೂಡ ಇದ್ದಾರೆ. ಅವಳನ್ನು ಅವರ ತಾಯಿ ಮತ್ತು ರುದ್ರನ ಹೆಂಡತಿ ಎಂದು ವಿವಿಧ ರೀತಿಯಲ್ಲಿ ವಿವರಿಸಲಾಗಿದೆ.
ಮಾರುತರು ವೃತ್ರನನ್ನು ಸೋಲಿಸಲು ಸ್ವರ್ಗದ ರಾಜ ಇಂದ್ರನಿಗೆ ಸಹಾಯ ಮಾಡುತ್ತಾರೆ, ಅವರಿಗೆ ತಮ್ಮ ಶಕ್ತಿಯನ್ನು ನೀಡುತ್ತಾರೆ. ಪುರಾಣವು ಮುಂದುವರಿಯುತ್ತದೆ: ಇಂದ್ರನು ಯುದ್ಧದಲ್ಲಿ ಅವರ ಪಾತ್ರವನ್ನು ವಿವಾದಿಸುತ್ತಾನೆ, ಹೋರಾಟದ ಮೊದಲು ಅವನನ್ನು ಪ್ರೋತ್ಸಾಹಿಸಿದ ನಂತರ ಅವನನ್ನು ತ್ಯಜಿಸಿದ್ದಾನೆ ಎಂದು ಆರೋಪಿಸುತ್ತಾನೆ ಮತ್ತು ಅಗಸ್ತ್ಯ ಋಷಿ ನೀಡಿದ ತ್ಯಾಗಕ್ಕಾಗಿ ಅವರು ಜಗಳವಾಡುತ್ತಾರೆ. ಆದಾಗ್ಯೂ, ಪುರಾಣದಲ್ಲಿ ಅವರ ಸ್ಥಾನವನ್ನು ಸ್ವೀಕರಿಸಲಾಗಿದೆ.
ಪುರಾಣಗಳಂತಹ ನಂತರದ ಸಂಪ್ರದಾಯದ ಪ್ರಕಾರ, ದಿತಿ ದೇವಿಯ ಮುರಿದ ಗರ್ಭದಿಂದ ಮಾರುತರು ಜನಿಸಿದರು. ಇಂದ್ರನು ಅವಳ ಮೇಲೆ ಗುಡುಗು ಎಸೆದ ನಂತರ ಅವಳು ತುಂಬಾ ಶಕ್ತಿಯುತ ಮಗನಿಗೆ ಜನ್ಮ ನೀಡುವುದನ್ನು ತಡೆಯುತ್ತಾನೆ. ಇಂದ್ರನನ್ನು ಬೆದರಿಸುವ ಮಗನಿಗೆ ಜನ್ಮ ನೀಡುವ ಮೊದಲು ದೇವಿಯು ಒಂದು ಶತಮಾನದವರೆಗೆ ಗರ್ಭಿಣಿಯಾಗಲು ಉದ್ದೇಶಿಸಿದ್ದಳು.
ಉಲ್ಲೇಖಗಳು
ವರ್ಗ:ಹಿಂದೂ ದೇವತೆಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಬಿ. ವಿ. ಕಾರಂತ್
ಬಾಬುಕೋಡಿ ವೆಂಕಟರಮಣ ಕಾರಂತ್ (ಅಕ್ಟೋಬರ್ ೭, ೧೯೨೮ - ಸೆಪ್ಟಂಬರ್ ೧, ೨೦೦೨) ಕನ್ನಡ ನಾಟಕರಂಗದ ಪ್ರಸಿದ್ಧ ವ್ಯಕ್ತಿತ್ವಗಳಲ್ಲಿ ಒಬ್ಬರು; ಕನ್ನಡ ಮತ್ತು ಭಾರತದ ಇನ್ನಿತರ ಅನೇಕ ಭಾಷೆಗಳಲ್ಲಿ ನಾಟಕಗಳು ಮತ್ತು ಚಿತ್ರಗಳನ್ನು ನಿರ್ದೇಶಿಸಿದರು. ಭಾರತ ಸರಕಾರವು ಅವರಿಗೆ ಪದ್ಮಶ್ರೀ ಪ್ರಶಸ್ತಿಯನ್ನು ನೀಡಿ ಗೌರವಿಸಿದೆ.
ಜೀವನ ಚರಿತ್ರೆ
೧೯೮೯ ರಲ್ಲಿ ಕರ್ನಾಟಕ ಸರಕಾರವು ಮೈಸೂರಿನಲ್ಲಿ ರೆಪರ್ಟರಿ ಸ್ಥಾಪಿಸಲು ಅವರನ್ನು ಕರೆಯಿತು. ಅದಕ್ಕೆ ರಂಗಾಯಣ ಎಂದು ಹೆಸರಿಟ್ಟು ೧೯೯೫ ರವರೆಗೆ ಅದರ ಮುಖ್ಯಸ್ಥರಾಗಿದ್ದರು. ವೃತ್ತಿ ಜೀವನದಲ್ಲಿ ಮೂರು ಪ್ರಮುಖ ಸ್ಥಾನಗಳನ್ನು ನಿರ್ವಹಿಸಿದರು:
ನಾಟಕಗಳು
ಬಿ ವಿ ಕಾರಂತರು ಅನೇಕ ನಾಟಕಗಳನ್ನು ನಿರ್ದೇಶಿಸಿರುವುದಲ್ಲದೆ ನಾಟಕಗಳಿಗೆ ಸಂಗೀತವನ್ನೂ ರಚಿಸುತ್ತಿದ್ದರು. ತಮ್ಮ ನಾಟಕಗಳಲ್ಲಿ ಯಕ್ಷಗಾನದಂಥ ಜಾನಪದ ಪದ್ಧತಿಗಳನ್ನೂ ಸೇರಿಸಿಕೊಂಡು ಕನ್ನಡ ನಾಟಕರಂಗದಲ್ಲಿ ಬಹಳ ಪ್ರಭಾವ ಬೀರಿದ ವ್ಯಕ್ತಿಗಳಲ್ಲಿ ಒಬ್ಬರಾಗಿದ್ದಾರೆ.
ಬಿ ವಿ ಕಾರಂತರು ನಿರ್ದೇಶಿಸಿದ ಕೆಲವು ಪ್ರಸಿದ್ಧ ನಾಟಕಗಳೆಂದರೆ:
ಚಿತ್ರಗಳು
ಬಿ ವಿ ಕಾರಂತರು ಚಿತ್ರರಂಗದಲ್ಲಿ ಅನೇಕ ಚಿತ್ರಗಳಿಗೆ ಸಂಗೀತ ನಿರ್ದೇಶನ ನೀಡಿರುವುದಲ್ಲದೆ ನಿರ್ದೇಶಕರಾಗಿಯೂ ಕೆಲಸ ನಿರ್ವಹಿಸಿದ್ದಾರೆ. ಅವರ ಕೆಲವು ಚಿತ್ರಗಳು:
ಕನ್ನಡದಲ್ಲಿ ಅವರು ಸಂಗೀತ ನೀಡಿದ ಕೆಲ ಚಿತ್ರಗಳು:
ಪ್ರಶಸ್ತಿಗಳು
ಬಿ ವಿ ಕಾರಂತರು ೨೦೦೨ ರಲ್ಲಿ ನಿಧನರಾದರು.
ಕಾರಂತ್ ಕಾರಂತ್ ಕಾರಂತ್ ಕಾರಂತ್ ಕಾರಂತ್
ಶಿಶುಪಾಲ
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಮಹಾಭಾರತದ ಪಾತ್ರಗಳು ಶಿಶುಪಾಲ ( शिशुपाल IAST : ಶಿಶುಪಾಲ ; ಕೆಲವೊಮ್ಮೆ ಸಿಸುಪಾಲ ಎಂದು ಉಚ್ಚರಿಸಲಾಗುತ್ತದೆ ) ಚೇದಿ ಸಾಮ್ರಾಜ್ಯದ ರಾಜ. ಅವನು ರಾಜ ದಮಘೋಷ ಮತ್ತು ಶ್ರುತಶುಭನ ಮಗ. ವಸುದೇವ ಮತ್ತು ಕುಂತಿಯ ಸಹೋದರಿ ಮತ್ತು ನಂದನ ಸೋದರಸಂಬಂಧಿ. ಯುಧಿಷ್ಠಿರನ ಮಹಾ ಪಟ್ಟಾಭಿಷೇಕ ಸಮಾರಂಭದಲ್ಲಿ ಕೃಷ್ಣನ ವಿರುದ್ಧ ಮಾಡಿದ ನಿಂದನೆಗೆ ಶಿಕ್ಷೆಯಾಗಿ ಅವನ ಸೋದರಸಂಬಂಧಿ ಮತ್ತು ವಿಷ್ಣುವಿನ ಅವತಾರ ಕೃಷ್ಣನಿಂದ ಅವನು ಕೊಲ್ಲಲ್ಪಟ್ಟನು. ಅವನನ್ನು ಚೈದ್ಯ ("(ರಾಜಕುಮಾರ) ಚೇದಿಗಳು") ಎಂದೂ ಕರೆಯಲಾಗುತ್ತದೆ. ಶಿಶುಪಾಲನನ್ನು ವಿಷ್ಣುವಿನ ದ್ವಾರಪಾಲಕ ಜಯನ ಮೂರನೆಯ ಮತ್ತು ಕೊನೆಯ ಜನ್ಮವೆಂದು ಪರಿಗಣಿಸಲಾಗಿದೆ.
ಮಹಾಭಾರತ
ಶಿಶುಪಾಲನು ಮೂರು ಕಣ್ಣುಗಳು ಮತ್ತು ನಾಲ್ಕು ತೋಳುಗಳೊಂದಿಗೆ ಜನಿಸಿದನೆಂದು ಮಹಾಭಾರತ ಹೇಳುತ್ತದೆ. ಅವನ ಹೆತ್ತವರು ಅವನನ್ನು ಹೊರಹಾಕಲು ಒಲವು ತೋರಿದರು ಆದರೆ ಅವನ ಸಮಯ ಬಂದಿಲ್ಲವಾದ್ದರಿಂದ ಹಾಗೆ ಮಾಡದಂತೆ ಸ್ವರ್ಗದಿಂದ ( ಆಕಾಶವಾಣಿ ) ಧ್ವನಿಯಿಂದ ಎಚ್ಚರಿಸಲಾಯಿತು. ಒಬ್ಬ ನಿರ್ದಿಷ್ಟ ವ್ಯಕ್ತಿಯು ಮಗುವನ್ನು ತನ್ನ ಮಡಿಲಿಗೆ ತೆಗೆದುಕೊಂಡಾಗ ಅವನ ಅತಿಯಾದ ದೇಹದ ಭಾಗಗಳು ಕಣ್ಮರೆಯಾಗುತ್ತವೆ ಮತ್ತು ಅಂತಿಮವಾಗಿ ಅವನು ಅದೇ ವ್ಯಕ್ತಿಯ ಕೈಯಲ್ಲಿ ಸಾಯುತ್ತಾನೆ ಎಂದು ಅದು ಮುನ್ಸೂಚಿಸಿತು. ತನ್ನ ಸೋದರಸಂಬಂಧಿಯನ್ನು ಭೇಟಿ ಮಾಡಲು ಬಂದಾಗ, ಕೃಷ್ಣನು ಮಗುವನ್ನು ತನ್ನ ತೊಡೆಯ ಮೇಲೆ ಇರಿಸಿದನು ಮತ್ತು ಹೆಚ್ಚುವರಿ ಕಣ್ಣು ಮತ್ತು ತೋಳುಗಳು ಕಣ್ಮರೆಯಾಯಿತು, ಹೀಗಾಗಿ ಶಿಶುಪಾಲನ ಮರಣವು ಕೃಷ್ಣನ ಕೈಯಲ್ಲಿದೆ ಎಂದು ಸೂಚಿಸುತ್ತದೆ. ಮಹಾಭಾರತದಲ್ಲಿ, ಶಿಶುಪಾಲನ ತಾಯಿ ಶ್ರುತಸುಭಾ ತನ್ನ ಸೋದರಳಿಯ ಕೃಷ್ಣನನ್ನು ಮನವೊಲಿಸಿ ಶಿಶುಪಾಲ ನೂರು ಅಪರಾಧ ಮಾಡುವವರೆಗೆ ಅವನನ್ನು ಸಾಯಿಸಬಾರದು ಎಂದು ವರವನ್ನು ಬೇಡುತ್ತಾಳೆ.
ವಿದರ್ಭದ ರಾಜಕುಮಾರ ರುಕ್ಮಿಯು ಶಿಶುಪಾಲನಿಗೆ ಬಹಳ ಹತ್ತಿರವಾಗಿದ್ದನು. ಅವನು ತನ್ನ ತಂಗಿ ರುಕ್ಮಿಣಿಯನ್ನು ಶಿಶುಪಾಲನನ್ನು ಮದುವೆಯಾಗಬೇಕೆಂದು ಬಯಸಿದನು. ಆದರೆ ಸಮಾರಂಭವು ನಡೆಯುವ ಮೊದಲು, ರುಕ್ಮಿಣಿ ಕೃಷ್ಣನೊಂದಿಗೆ ಓಡಿಹೋಗಲು ನಿರ್ಧರಿಸಿದಳು. ಇದರಿಂದ ಶಿಶುಪಾಲನು ಕೃಷ್ಣನನ್ನು ದ್ವೇಷಿಸುತ್ತಿದ್ದನು.
ಯುಧಿಷ್ಠಿರನು ರಾಜಸೂಯ ಯಜ್ಞವನ್ನು ಕೈಗೊಂಡಾಗ, ತನ್ನ ತಂದೆಯ ಮರಣದ ನಂತರ  ರಾಜನಾಗಿದ್ದ ಶಿಶುಪಾಲನ ಗೌರವವನ್ನು ಪಡೆಯಲು ಭೀಮನನ್ನು ಕಳುಹಿಸಿದನು. ಶಿಶುಪಾಲನು ಯಾವುದೇ ಪ್ರತಿಭಟನೆಯಿಲ್ಲದೆ ಯುಧಿಷ್ಠಿರನ ಪ್ರಭುತ್ವವನ್ನು ಒಪ್ಪಿಕೊಂಡನು ಮತ್ತು ಇಂದ್ರಪ್ರಸ್ಥದಲ್ಲಿ ನಡೆದ ಅಂತಿಮ ಸಮಾರಂಭಕ್ಕೆ ಆಹ್ವಾನಿಸಲ್ಪಟ್ಟನು.
ಆ ಸಮಾರಂಭದಲ್ಲಿ, ಯಜ್ಞ ಸಮಾರಂಭದ ವಿಶೇಷ ಗೌರವಾನ್ವಿತ ಅತಿಥಿಯಾಗಿ ಕೃಷ್ಣ ಎಂದು ಪಾಂಡವರು ನಿರ್ಧರಿಸಿದರು. ಇದರಿಂದ ಕೋಪಗೊಂಡ ಶಿಶುಪಾಲನು ಕೃಷ್ಣನನ್ನು ಕೇವಲ ಗೋಪಾಲಕ ಮತ್ತು ರಾಜನಾಗಿ ಗೌರವಿಸಲು ಯೋಗ್ಯನಲ್ಲ ಎಂದು ನಿಂದಿಸಲು ಪ್ರಾರಂಭಿಸಿದನು. ಶಿಶುಪಾಲನು ಭೀಷ್ಮನನ್ನು ಅವಮಾನಿಸಲು ಪ್ರಾರಂಭಿಸಿದರು. ಜೀವನದುದ್ದಕ್ಕೂ ಬ್ರಹ್ಮಚಾರಿಯಾಗಿ ಉಳಿಯುವ ಪ್ರತಿಜ್ಞೆಯನ್ನು ಹೇಡಿತನದ ಕ್ರಿಯೆ ಎಂದು ಕರೆದನು. ಭೀಷ್ಮನು ಕೋಪಗೊಂಡು ಶಿಶುಪಾಲನನ್ನು ಬೆದರಿಸಿದನು. ಆದರೆ ಕೃಷ್ಣನು ಅವನನ್ನು ಶಾಂತಗೊಳಿಸಿದನು. ಈ ಕಾರ್ಯದ ಮೂಲಕ, ಅವನು ತನ್ನ ೧೦೦ ನೇ ಪಾಪವನ್ನು ಮಾಡಿದನು ಮತ್ತು ಕೃಷ್ಣನಿಂದ ಕ್ಷಮಿಸಲ್ಪಟ್ಟರು. ಅವನು ಮತ್ತೆ ಕೃಷ್ಣನನ್ನು ಅವಮಾನಿಸಿದಾಗ ಅವನು ತನ್ನ ೧೦೧ ನೇ ಪಾಪವನ್ನು ಮಾಡಿದನು. ನಂತರ ಕೃಷ್ಣನು ತನ್ನ ಸುದರ್ಶನ ಚಕ್ರದಿಂದ ಶಿಶುಪಾಲನನ್ನು ಕೊಂದನು. ಶಿಶುಪಾಲನ ಆತ್ಮವು ಕೃಷ್ಣನ ದೇಹದಲ್ಲಿ ವಿಲೀನಗೊಂಡು ಮೋಕ್ಷವನ್ನು ಪಡೆಯಿತು.
ಶಿಶುಪಾಲ ವಧ ೭ನೇ ಅಥವಾ ೮ನೇ ಶತಮಾನದಲ್ಲಿ ಮಾಘದಿಂದ ರಚಿಸಲ್ಪಟ್ಟ ಶಾಸ್ತ್ರೀಯ ಸಂಸ್ಕೃತ ಕಾವ್ಯದ ( ಕಾವ್ಯ ) ಕೃತಿಯಾಗಿದೆ. ಇದು ಸುಮಾರು ೧೮೦೦ ಹೆಚ್ಚು ಅಲಂಕೃತವಾದ ಚರಣಗಳ ೨೦ ಸರ್ಗಗಳನ್ನು ( ಕಾಂಟೋಗಳು ) ಒಳಗೊಂಡಿರುವ ಒಂದು ಮಹಾಕಾವ್ಯವಾಗಿದೆ ಮತ್ತು ಇದನ್ನು ಆರು ಸಂಸ್ಕೃತ ಮಹಾಕಾವ್ಯಗಳು ಅಥವಾ "ಮಹಾಕಾವ್ಯಗಳು" ಎಂದು ಪರಿಗಣಿಸಲಾಗಿದೆ. ಅದರ ಲೇಖಕನ ನಂತರ ಇದನ್ನು ಮಾಘ-ಕಾವ್ಯ ಎಂದೂ ಕರೆಯುತ್ತಾರೆ. ಇತರ ಕಾವ್ಯಗಳಂತೆಯೇ, ಕಥಾವಸ್ತುವಿನ ಯಾವುದೇ ನಾಟಕೀಯ ಬೆಳವಣಿಗೆಗಿಂತ ಅದರ ಸೊಗಸಾದ ವಿವರಣೆಗಳು ಮತ್ತು ಸಾಹಿತ್ಯದ ಗುಣಮಟ್ಟಕ್ಕಾಗಿ ಇದು ಹೆಚ್ಚು ಮೆಚ್ಚುಗೆ ಪಡೆದಿದೆ. . ಶಿಶುಪಾಲನ ಮಕ್ಕಳು ಕುರುಕ್ಷೇತ್ರ ಯುದ್ಧದಲ್ಲಿ ಕೊಲ್ಲಲ್ಪಟ್ಟರು.
ಕಾಂಟ್ಯಾಕ್ಟ್ ಲೆನ್ಸ್(ಸಂಪರ್ಕ ಮಸೂರ)
thumb|right|ಜೋಡಿ ಕಾಂಟ್ಯಾಕ್ಟ್ ಲೆನ್ಸ್ ಗಳು, ಊರ್ಧ್ವಮುಖಿಯಾಗಿ ಒಳಭಾಗದ ಭಂಗಿಯಲ್ಲಿದೆ. thumb|right|ಪ್ಯಾಕೆಜಿಂಗ್ ಆಗಿರುವ ಒಂದು ದಿನದ ಮಟ್ಟಿಗೆ ಉಪಯೋಗಿಸಿ ಬಿಸಾಡಬಹುದಾದಂತಹ ನೀಲಿ ಬಣ್ಣದ ಕಾಂಟ್ಯಾಕ್ಟ್ ಲೆನ್ಸ್
ಕಾಂಟ್ಯಾಕ್ಟ್ ಲೆನ್ಸ್ (ಇದನ್ನು ಸರಳವಾಗಿ ಕಾಂಟ್ಯಾಕ್ಟ್ ಎಂದೂ ಸಹ ಕರೆಯಲಾಗುತ್ತದೆ) ಎಂಬುದು ಕಣ್ಣಿನ ದೋಷ ಸರಿಪಡಿಸುವ, ಕಾಸ್ಮೆಟಿಕ್(ಕಣ್ಣನ್ನು ಸಹಜ ಸ್ಥಿತಿಗೆ ತರುವ), ಅಥವಾ ಚಿಕಿತ್ಸೆಯ ಮೂಲಕ ಸರಿಪಡಿಸುವ ಮಸೂರವಾಗಿದೆ. ಇದನ್ನು ಸಾಮಾನ್ಯವಾಗಿ ಕಣ್ಣಿನ ಪಾರದರ್ಶಕ ಪಟಲ(ಕಾರ್ನಿಯ) ಮೇಲೆ ಅಳವಡಿಸಲಾಗುತ್ತದೆ. 1508ರಲ್ಲಿ ಕಾಂಟ್ಯಾಕ್ಟ್ ಲೆನ್ಸ್ ಗಳ ಬಗ್ಗೆ ಕಲ್ಪನೆಯನ್ನು ಮೊದಲ ಬಾರಿಗೆ ವರ್ಣಿಸಿದ ಹಾಗು ಅವುಗಳ ರೇಖಾಚಿತ್ರಗಳನ್ನು ರಚಿಸಿದ ಕೀರ್ತಿ ಲಿಯೋನಾರ್ಡೊ ಡಾ ವಿಂಚಿಗೆ ಸಲ್ಲುತ್ತದೆ, ಆದರೆ ಇದು 300 ವರ್ಷಗಳಿಗಿಂತ ಹೆಚ್ಚಿನ ನಂತರದ ಕಾಲವಾಗಿತ್ತು. ಅದಕ್ಕಿಂತ ಮುಂಚೆ ಕಾಂಟ್ಯಾಕ್ಟ್ ಲೆನ್ಸ್‌ಗಳನ್ನು ವಾಸ್ತವವಾಗಿ ರಚಿಸಿ, ಅದನ್ನು ಕಣ್ಣಿನ ಮೇಲೆ ಧರಿಸಲಾಗುತ್ತಿತ್ತು. ಆಧುನಿಕ ಸಾಫ್ಟ್ ಕಾಂಟ್ಯಾಕ್ಟ್ ಲೆನ್ಸ್‌ಗಳನ್ನು ಜೆಕ್ ನ ರಸಾಯನವಿಜ್ಞಾನಿ ಒಟ್ಟೋ ವಿಚ್ಟೆರ್ಲೇ ಹಾಗು ಅವರ ಸಹಾಯಕ ಡ್ರಹೋಸ್ಲಾವ್ ಲಿಮ್ ಸಂಶೋಧಿಸಿದರು. ಜೊತೆಗೆ ಇವರು ಅದರ ತಯಾರಿಕೆಯಲ್ಲಿ ಬಳಸಲಾಗುವ ಜೆಲ್ ನ್ನೂ ಸಹ ಮೊದಲ ಬಾರಿಗೆ ಕಂಡುಹಿಡಿದರು.
ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು ವಿಶ್ವವ್ಯಾಪಿಯಾಗಿ 125 ದಶಲಕ್ಷ ಜನರು ಬಳಸುತ್ತಾರೆಂದು ಅಂದಾಜಿಸಲಾಗಿದೆ (2%), ಇದರಲ್ಲಿ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ 28ರಿಂದ 38 ದಶಲಕ್ಷ ಜನರು ಹಾಗು ಜಪಾನಿನಲ್ಲಿ 13 ದಶಲಕ್ಷ ಜನರು ಬಳಸುತ್ತಾರೆ. ವಿವಿಧ ಮಸೂರಗಳ ಬಳಕೆ ಹಾಗು ಅವುಗಳ ಬಳಕೆಗೆ ನೀಡಲಾಗುವ ಲಿಖಿತ ಸೂಚಿಯು ದೇಶದಿಂದ ದೇಶಕ್ಕೆ ಗಮನಾರ್ಹವಾಗಿ  ಬದಲಾಗುತ್ತದೆ. ಜೊತೆಗೆ ಪ್ರಸಕ್ತದಲ್ಲಿ ಸೂಚಿಸಲಾಗುವ ರಿಜಿಡ್(ಗಡುಸು,ಅನಿಲ ಪ್ರವೇಶಸಾಧ್ಯ) ಮಸೂರಗಳ ಬಳಕೆಯೂ ಜಪಾನ್, ದಿ ನೆದರ್ಲೆಂಡ್ಸ್ ಹಾಗು ಜರ್ಮನಿಯಲ್ಲಿ 20%ಗೂ ಹೆಚ್ಚಾಗಿದೆ. ಆದರೆ ಸ್ಕ್ಯಾಂಡಿನೇವಿಯಾದಲ್ಲಿ ಇದರ ಬಳಕೆಯು 5%ನಷ್ಟು ಕಡಿಮೆಯಿದೆ.
ಹಲವಾರು ಕಾರಣಗಳಿಗಾಗಿ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು ಧರಿಸಲು ಜನರು ಆಯ್ಕೆ ಮಾಡಿಕೊಳ್ಳುತ್ತಾರೆ, ಸಾಮಾನ್ಯವಾಗಿ ಅವುಗಳ ಗೋಚರತೆ ಹಾಗು ಕಾರ್ಯಸಾಧ್ಯತೆಗೆ ಇದರ ಬಳಕೆಯಾಗುತ್ತದೆ. ಕನ್ನಡಕಕ್ಕೆ ಹೋಲಿಸಿದರೆ, ಕಾಂಟ್ಯಾಕ್ಟ್ ಲೆನ್ಸ್‌ಗಳಿಗೆ ತೇವದ ವಾತಾವರಣದಿಂದ ಕಡಿಮೆ ಪರಿಣಾಮ ಉಂಟಾಗುತ್ತದೆ. ಅವುಗಳು ಆವಿಯಿಂದ ಆವೃತವಾಗುವುದಿಲ್ಲ ಹಾಗು ದೃಷ್ಟಿಯ ಒಂದು ವಿಶಾಲ ಕ್ಷೇತ್ರವನ್ನು ಒದಗಿಸುತ್ತದೆ. ಹಲವಾರು ಕ್ರೀಡಾ ಚಟುವಟಿಕೆಗಳಿಗೆ ಇದು ಅತ್ಯಂತ ಸೂಕ್ತವೆನಿಸಿದೆ. ಇದರ ಜೊತೆಯಲ್ಲಿ, ಕೆರಟೋಕೋನಸ್ ಹಾಗು ಅನಿಸೇಯಿಕೊನಿಯ ದಂತಹ ದೋಷಪೂರಿತ ಕಣ್ಣಿನ ಪರಿಸ್ಥಿತಿಗಳನ್ನು ಕನ್ನಡಕದ ಮೂಲಕ ನಿಖರವಾಗಿ ಸರಿಪಡಿಸಲು ಸಾಧ್ಯವಿಲ್ಲ.
ಇತಿಹಾಸ
thumb|1888ರಲ್ಲಿ, ಅಡಾಲ್ಫ್ ಫಿಕ್ಕ್ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು ಯಶಸ್ವಿಯಾಗಿ ಅಳವಡಿಸಿದ ಮೊದಲ ವ್ಯಕ್ತಿ, ಈ ಮಸೂರಗಳನ್ನು ಊದಿದ ಗಾಜುಗಳಿಂದ ತಯಾರಿಸಲಾಗಿತ್ತು ಲಿಯೋನಾರ್ಡೊ ಡಾ ವಿಂಚಿ, ಕಾಂಟ್ಯಾಕ್ಟ್ ಲೆನ್ಸ್ ಗಳ ಕಲ್ಪನೆಯನ್ನು ತಮ್ಮ 1508ರ ಕೊಡೆಕ್ಸ್ ಆಫ್ ದಿ ಐ, ಮ್ಯಾನ್ಯುಅಲ್ D ನಲ್ಲಿ ಪರಿಚಯಿಸಿದರೆಂದು ಸಾಮಾನ್ಯವಾಗಿ ಮನ್ನಣೆ ನೀಡಲಾಗಿದೆ. ಇದರಲ್ಲಿ ಅವರು, ಒಂದು ಬಟ್ಟಲು ನೀರಿನಲ್ಲಿ ಕಣ್ಣನ್ನು ಮುಳುಗಿಸುವ ಮೂಲಕ ಪಾರದರ್ಶಕ ಪಟಲದ ಶಕ್ತಿಯನ್ನು ಪೂರ್ತಿಯಾಗಿ ಬದಲಾಯಿಸುವ ವಿಧಾನವನ್ನು ವಿವರಿಸುತ್ತಾರೆ. ಆದಾಗ್ಯೂ, ಲಿಯೋನಾರ್ಡೊ, ತಮ್ಮ ಕಲ್ಪನೆಯನ್ನು ದೃಷ್ಟಿಯನ್ನು ಸರಿಪಡಿಸುವಿಕೆಗೆ ಬಳಸಬಹುದೆಂದು ಸೂಚಿಸಲಿಲ್ಲ-ಅವರು ಕಣ್ಣಿನ ಸ್ಪಷ್ಟತೆಯನ್ನು ಸರಿಹೊಂದಿಸುವ ವಿಧಾನಗಳನ್ನು ಅರಿಯುವ ಬಗ್ಗೆ ಹೆಚ್ಚು ಆಸಕ್ತರಾಗಿದ್ದರು.
1636ರಲ್ಲಿ, ರೆನೆ ಡೆಸ್ಕಾರ್ಟೆಸ್‌ ಮತ್ತೊಂದು ಕಲ್ಪನೆಯನ್ನು ಪ್ರಸ್ತಾಪಿಸಿದರು. ಇದು ಪಾರದರ್ಶಕ ಪಟಲಕ್ಕೆ ನೇರವಾಗಿ ಸಂಪರ್ಕಿಸುವಂತೆ ದ್ರಾವಣ ತುಂಬಿದ ಗಾಜಿನ ನಳಿಕೆಯನ್ನು ಅಳವಡಿಸುವುದಾಗಿತ್ತು. ಮುಂಚಾಚಿಕೊಂಡ ಕೊನೆಯನ್ನು ಶುದ್ಧವಾದ ಗಾಜಿನಿಂದ ರಚಿಸಿರಬೇಕು. ಇದನ್ನು ದೃಷ್ಟಿಯ ದೋಷವನ್ನು ಸರಿಪಡಿಸುವಂತೆ ರೂಪಿಸಲಾಗಿರುತ್ತದೆ. ಆದರೆ ಈ ಕಲ್ಪನೆ ಅವಾಸ್ತವಿಕವಾಗಿತ್ತು. ಏಕೆಂದರೆ ಇದರಿಂದಾಗಿ ಕಣ್ಣನ್ನು ಮಿಟುಕಿಸುವುದು ಅಸಾಧ್ಯವಾಗಿತ್ತು.
1887ರಲ್ಲಿ ಜರ್ಮನಿಯ ಗಾಜೂದುಗ, F.E. ಮುಲ್ಲರ್, ಪಾರದರ್ಶಕವಾದ ಹಾಗು ಸಹ್ಯವಾದ ಕಣ್ಣಿನ ಮೊದಲ ರಕ್ಷಕವನ್ನು ತಯಾರಿಸಿದರು. 1887ರಲ್ಲಿ, ಜರ್ಮನಿಯ ನೇತ್ರತಜ್ಞ ಅಡಾಲ್ಫ್ ಗ್ಯಾಸ್ಟನ್ ಯುಗೆನ್ ಫಿಕ್ಕ್ ಯಶಸ್ವಿಯಾಗಿ ಮೊದಲ ಬಾರಿಗೆ ಕಾಂಟ್ಯಾಕ್ಟ್ ಲೆನ್ಸ್ ನ್ನು ರಚಿಸಿ ಅದನ್ನು ಅಳವಡಿಸಿದರು. ಜುರಿಚ್ ನಲ್ಲಿ ಕೆಲಸ ಮಾಡುವ ಸಂದರ್ಭದಲ್ಲಿ, ಅವರು ನಾಭೀಕರಿಸಿಲ್ಲದ ಸ್ಕ್ಲೆರಲ್(ಕಣ್ಣಿನ ಬಿಳಿ ಪೊರೆ) ಸಂಪರ್ಕ ಚಿಪ್ಪುಗಳನ್ನು ರಚಿಸುವ ಬಗ್ಗೆ ವಿವರಣೆ ನೀಡಿದರು, ಇದು ಪಾರದರ್ಶಕ ಪಟಲದ ಸುತ್ತಲಿರುವ ಹೆಚ್ಚೇನೂ ಸೂಕ್ಷ್ಮವಲ್ಲದ ಜೀವಕೋಶದ ಅಂಚುಕಟ್ಟಿನಲ್ಲಿ ಇರಿಸಲಾಗಿತ್ತು. ಹಾಗು ಆರಂಭದಲ್ಲಿ ಮೊಲಗಳ ಮೇಲೆ, ನಂತರದಲ್ಲಿ ಸ್ವತಃ ಅವರಿಗೆ, ಹಾಗು ಕಡೆಯದಾಗಿ ಸ್ವಯಂಸೇವಕರ ಒಂದು ಸಣ್ಣ ಗುಂಪಿನ ಮೇಲೆ ಪ್ರಾಯೋಗಿಕವಾಗಿ ಜೋಡಿಸಲಾಯಿತು. ಈ ಮಸೂರಗಳನ್ನು ಬಲವಾಗಿ ಊದಿದ ಗಾಜಿನಿಂದ ತಯಾರಿಸಲಾಗಿತ್ತು ಹಾಗು ಇವುಗಳ ವ್ಯಾಸ 18-21 ಮಿಲಿಮೀಟರ್ (mm )ನಷ್ಟಿರುತ್ತಿದ್ದವು. ಪಾರದರ್ಶಕ ಪಟಲ/ಜಡ್ಡುಗಂಟು ಹಾಗು ಗಾಜಿನ ನಡುವಿನ ಖಾಲಿ ಜಾಗವನ್ನು ಫಿಕ್ ಡೆಕ್ಸ್‌ಟ್ರೋಸ್ ದ್ರಾವಣದ ಮೂಲಕ ಭರ್ತಿಮಾಡಿದರು. ಅವರು ಮಾರ್ಚ್ 1888ರಲ್ಲಿ, ಆರ್ಚಿವ್ ಫುರ್ ಆಗೆನ್ಹೆಯಿಲ್ಕುಂಡೆ ಎಂಬ ನಿಯತಕಾಲಿಕದಲ್ಲಿ ತಮ್ಮ ಲೇಖನ "ಕಾಂಟ್ಯಾಕ್ಟ್ ಬ್ರಿಲ್ಲೇ"ಯನ್ನು ಪ್ರಕಟಿಸಿದರು.
ಫಿಕ್ಕ್ ರ ಮಸೂರವು ನಿರ್ವಹಿಸಲು ಅನುಕೂಲವಲ್ಲದಷ್ಟು ದೊಡ್ಡದಾಗಿತ್ತು, ಜೊತೆಗೆ ಏಕಕಾಲಕ್ಕೆ ಕೆಲವಾರು ಗಂಟೆಗಳ ಕಾಲ ಮಾತ್ರ ಧರಿಸಲು ಸಾಧ್ಯವಾಗಿತ್ತು. ಕೈಲ್, ಜರ್ಮನಿಯಲ್ಲಿ ಅಗಸ್ಟ್ ಮುಲ್ಲರ್, ತೀವ್ರತರವಾದ ತಮ್ಮ ಸಮೀಪದೃಷ್ಟಿಯನ್ನು ತಾವೇ ತಯಾರಿಸಿದಂತಹ ಹೆಚ್ಚು ಅನುಕೂಲವಾದ ಗಾಜಿನಿಂದ ಊದಲಾದ ಸ್ಕ್ಲೆರಲ್ ಕಾಂಟ್ಯಾಕ್ಟ್ ಲೆನ್ಸ್ ನ ಮೂಲಕ 1888ರಲ್ಲಿ ಸರಿಪಡಿಸಿಕೊಂಡರು.
1887ರಲ್ಲಿ, ಲೂಯಿಸ್ J. ಗಿರಾರ್ಡ್ ಸಹ ಇದೆ ರೀತಿಯಾದ ಸ್ಕ್ಲೆರಲ್ ರೂಪದ ಕಾಂಟ್ಯಾಕ್ಟ್ ಲೆನ್ಸ್‌ನ ಸಂಶೋಧನೆ ಮಾಡಿದರು. 1930ರಲ್ಲಿ ಪಾಲಿಮೀಥೈಲ್ ಮೆಥಕ್ರಿಲೇಟ್(PMMA ಅಥವಾ ಪರ್ಸ್ಪೆಕ್ಸ್(ಹಗುರ ಪಾರದರ್ಶಕ ಥರ್ಮೋಪ್ಲ್ಯಾಸ್ಟಿಕ್)/ಪ್ಲೆಕ್ಸಿಗ್ಲ್ಯಾಸ್ ನ ಅಭಿವೃದ್ಧಿಗೆ ಮುಂಚೆ ಗಾಜಿನಿಂದ ಊದಲ್ಪಟ್ಟ ಸ್ಕ್ಲೆರಲ್ ಮಸೂರಗಳು ಕಾಂಟ್ಯಾಕ್ಟ್ ಲೆನ್ಸ್ ನ ಏಕೈಕ ಮಾದರಿಯಾಗಿತ್ತು, ಇದು ಮೊದಲ ಬಾರಿಗೆ ಪ್ಲ್ಯಾಸ್ಟಿಕ್ ಸ್ಕ್ಲೆರಲ್ ಲೆನ್ಸ್ ಗಳ ತಯಾರಿಕೆಗೆ ಅವಕಾಶ ಮಾಡಿಕೊಟ್ಟಿತು. 1936ರಲ್ಲಿ, ದೃಷ್ಟಿಮಾಪನಕಾರ ವಿಲಿಯಂ ಫೆಯಿನ್ ಬ್ಲೂಮ್ ಪ್ಲ್ಯಾಸ್ಟಿಕ್ ಮಸೂರಗಳನ್ನು ಪರಿಚಯಿಸಿದರು, ಇದು ಬಹಳ ಹಗುರವಾಗಿಯೂ ಹಾಗು ಹೆಚ್ಚು ಅನುಕೂಲಕರವಾಗಿಯೂ ಇತ್ತು. ಈ ಮಸೂರಗಳು ಗಾಜು ಹಾಗು ಪ್ಲ್ಯಾಸ್ಟಿಕ್ ನ ಸಂಯೋಜನೆಯನ್ನು ಹೊಂದಿದ್ದವು.
1949ರಲ್ಲಿ, "ಪಾರದರ್ಶಕ ಪಟಲದ" ಮಸೂರಗಳನ್ನು ಮೊದಲ ಬಾರಿಗೆ ಅಭಿವೃದ್ಧಿಪಡಿಸಲಾಯಿತು. ಈ ಮಸೂರಗಳು ಮೂಲ ಸ್ಕ್ಲೆರಲ್ ಮಸೂರಗಳಿಗಿಂತ ಬಹಳ ಸಣ್ಣದಾಗಿದ್ದವು, ಏಕೆಂದರೆ ಇವುಗಳು ದೃಷ್ಟಿಯ ಎಲ್ಲ ನೇತ್ರಕ ಮೇಲ್ಮೈಗಿಂತ ಹೆಚ್ಚಾಗಿ ಪಾರದರ್ಶಕ ಪಟಲದ ಮೇಲೆ ಮಾತ್ರ ಕೂರುತ್ತಿತ್ತು, ಜೊತೆಗೆ ಇದನ್ನು ದಿನದಲ್ಲಿ ಹದಿನಾರು ಗಂಟೆಗಳ ಕಾಲ ಧರಿಸಬಹುದಾಗಿತ್ತು. PMMA ಪಾರದರ್ಶಕ ಪಟಲದ ಮಸೂರಗಳು 1960ರ ದಶಕದಲ್ಲಿ ಒಟ್ಟಾರೆಯಾಗಿ ಗಮನವನ್ನು ಸೆಳೆದ ಮೊದಲ ಕಾಂಟ್ಯಾಕ್ಟ್ ಮಸೂರಗಳೆನಿಸಿದವು. ಏಕೆಂದರೆ ಮಸೂರಗಳ ವಿನ್ಯಾಸವು ಸುಧಾರಿತ ತಯಾರಿಕೆ(ಲೇಥ್)ತಂತ್ರಜ್ಞಾನದೊಂದಿಗೆ ಹೆಚ್ಚು ಆಧುನಿಕವಾಗಿತ್ತು.
1950 ಹಾಗು 1960ರ ದಶಕದ ಆರಂಭದಲ್ಲಿದ್ದ ಪಾರದರ್ಶಕ ಪಟಲದ ಮಸೂರಗಳು ತುಲನಾತ್ಮಕವಾಗಿ ದುಬಾರಿ ಹಾಗು ಸೂಕ್ಷ್ಮವಾಗಿದ್ದವು, ಇದು ಕಾಂಟ್ಯಾಕ್ಟ್ ಲೆನ್ಸ್ ವಿಮೆಯ ಮಾರುಕಟ್ಟೆ ಅಭಿವೃದ್ಧಿಯ ಹುಟ್ಟಿಗೆ ಕಾರಣವಾಯಿತು. ರಿಪ್ಲೇಸ್ಮೆಂಟ್ ಲೆನ್ಸ್ ಇನ್ಶೂರೆನ್ಸ್, Inc.(ಈಗ ಇದು RLI Corp. ಎಂದು ಪರಿಚಿತವಾಗಿದೆ) ಕಾಂಟ್ಯಾಕ್ಟ್ ಗಳು ಹೆಚ್ಚು ಲಭ್ಯವಾಗತೊಡಗಿದಾಗ ಹಾಗು ಬದಲಾಯಿಸಲು ಸುಲಭವೆನಿಸಿದಾಗ 1994ರಲ್ಲಿ ಸಂಸ್ಥೆಯು ತನ್ನ ಮೂಲ ಉತ್ಪನ್ನದ ಕ್ರಮಬಳಕೆಯನ್ನು ತಪ್ಪಿಸಿತು.
PMMA ಮಸೂರಗಳ ಒಂದು ಪ್ರಮುಖ ಅನನುಕೂಲವೆಂದರೆ, ಮಸೂರದ ಮೂಲಕ ಕಣ್ಣಿನ ಆರ್ದ್ರಚರ್ಮಕ್ಕೆ ಹಾಗು ಪಾರದರ್ಶಕ ಪಟಲಕ್ಕೆ ಆಮ್ಲಜನಕವು ತಲುಪುವುದಿಲ್ಲ. ಇದು ಹಲವಾರು ವೈದ್ಯಕೀಯ ಅಡ್ಡ ಪರಿಣಾಮಗಳನ್ನು ಉಂಟುಮಾಡಬಹುದು. 1970ರ ದಶಕದ ಕೊನೆಯಲ್ಲಿ, ಹಾಗು 1980 ಹಾಗು 1990ರ ದಶಕಗಳಲ್ಲಿ, ಈ ಸಮಸ್ಯೆಯ ಪರಿಹಾರಕ್ಕಾಗಿ ಆಮ್ಲಜನಕದ-ಪ್ರವೇಶಕ್ಕೆ ಸಾಧ್ಯವಾಗುವ ಆದರೆ ಗಡುಸು ಉಪಕರಣಗಳನ್ನು ಅಭಿವೃದ್ಧಿಪಡಿಸಲಾಯಿತು. ರಸಾಯನವಿಜ್ಞಾನಿ ನಾರ್ಮನ್ ಗೇಲಾರ್ಡ್, ಈ ನವೀನ, ಪ್ರವೇಶಸಾಧ್ಯವಾದ ಕಾಂಟ್ಯಾಕ್ಟ್ ಲೆನ್ಸ್‌ಗಳ ಅಭಿವೃದ್ಧಿಯಲ್ಲಿ ಒಂದು ಪ್ರಮುಖ ಪಾತ್ರವನ್ನು ವಹಿಸಿದರು. ಒಟ್ಟಾರೆಯಾಗಿ, ಈ ಪಾಲಿಮರ್‌ ಗಳನ್ನು "ಗಡುಸು ಅನಿಲಪ್ರವೇಶ ಸಾಧ್ಯ ಅಥವಾ "RGP" ಪದಾರ್ಥಗಳು ಅಥವಾ ಮಸೂರಗಳೆಂದು ಸೂಚಿಸಲಾಗುತ್ತದೆ. ಆದಾಗ್ಯೂ ಮೇಲೆ ಹೇಳಲಾಗಿರುವ ಎಲ್ಲ ಲೆನ್ಸ್ ಗಳ ಮಾದರಿಗಳು-ಸ್ಕ್ಲೆರಲ್ ಗಳು, PMMA ಮಸೂರಗಳು ಹಾಗು RGPಗಳನ್ನು-ನಿರ್ದಿಷ್ಟವಾಗಿ "ಕಠಿಣವಾದ" ಅಥವಾ "ರಿಜಿಡ್" ಮಸೂರಗಳೆಂದು ಸೂಚಿಸಬಹುದು, ಕಠಿಣ ಎಂಬ ಪದವನ್ನು ಇಂದು ಸಾಂದರ್ಭಿಕವಾಗಿ ಅಳವಡಿಸಿ ಧರಿಸಲಾಗುವ PMMA ಮಸೂರಗಳನ್ನು ಉಲ್ಲೇಖಿಸಲು ಬಳಸಲಾಗುತ್ತದೆ. ಆದರೆ "ರಿಜಿಡ್" ಮಸೂರವೆಂಬ ಪದವನ್ನು ಈ ಎಲ್ಲ ಮಸೂರಗಳ ವಿಧಗಳಿಗೆ ಬಳಸಬಹುದಾದ ಸಾರ್ವತ್ರಿಕ ಪದವಾಗಿದೆ. ಅದೆಂದರೆ, ಕಠಿಣ ಮಸೂರಗಳು (PMMA ಮಸೂರಗಳು) ರಿಜಿಡ್ ಮಸೂರಗಳ ಒಂದು ಉಪ-ವರ್ಗವಾಗಿದೆ. ಸಾಂಧರ್ಬಿಕವಾಗಿ, "ಗ್ಯಾಸ್ ಪರ್ಮಿಯಬಲ್" ಎಂಬ ಪದವನ್ನು RGP ಮಸೂರಗಳನ್ನು ವಿವರಿಸಲು ಬಳಸಲಾಗುತ್ತಿತ್ತು, ಆದರೆ ಇದು ತಪ್ಪು ಗ್ರಹಿಕೆಗೆ ಕಾರಣವಾಗಬಹುದು, ಏಕೆಂದರೆ ಸಾಫ್ಟ್ ಮಸೂರಗಳೂ ಸಹ ಅನಿಲ ಪ್ರವೇಶಸಾಧ್ಯ ಆಗಿರುತ್ತವೆ. ಏಕೆಂದರೆ ಅವುಗಳು ಮಸೂರಗಳ ಮೂಲಕ ನೇತ್ರಕ ಮೇಲ್ಮೈಗೆ ಆಮ್ಲಜನಕದ ಪೂರೈಕೆಗೆ ಅವಕಾಶ ಮಾಡಿಕೊಡುತ್ತದೆ.
1999ರಲ್ಲಿ ಆದ ಒಂದು ಪ್ರಮುಖ ಬೆಳವಣಿಗೆಯೆಂದರೆ ಮಾರುಕಟ್ಟೆಗೆ ಮೊದಲ ಬಾರಿಗೆ ಸಿಲಿಕೋನ್ ಹೈಡ್ರೋಜೆಲ್‌ಗಳ ಬಿಡುಗಡೆ. ಈ ಹೊಸ ಪದಾರ್ಥಗಳು ಸಿಲಿಕೋನ್ ನ ಪ್ರಯೋಜನವನ್ನು ನಿರೂಪಿಸಿದವು-ಇದು ಆಮ್ಲಜನಕದ ಪ್ರವೇಶಸಾಧ್ಯತೆಯನ್ನು ಅಧಿಕವಾಗಿ ಹೊಂದಿದ್ದವು-ಜೊತೆಗೆ 30 ವರ್ಷಗಳ ಹಿಂದೆ ಬಳಸಲಾಗುತ್ತಿದ್ದ ಸಾಂಪ್ರದಾಯಿಕ ಹೈಡ್ರೋಜೆಲ್ ಗಳ ಅನುಕೂಲ ಹಾಗು ಪ್ರಾಯೋಗಿಕ ನಿರ್ವಹ ಣೆಯನ್ನು ಹೊಂದಿದ್ದವು. ಆದಾಗ್ಯೂ ಇತ್ತೀಚಿನವರೆಗೆ ಈ ಮಸೂರಗಳನ್ನು ಆರಂಭದಲ್ಲಿ ಪ್ರಾಥಮಿಕವಾಗಿ ವಿಸ್ತೃತ(ಇಡೀ ರಾತ್ರಿ ಬಳಕೆ) ಬಳಕೆಗೆ ಸೂಚಿಸಲಾಯಿತು. ಆದರೂ ಇತ್ತೀಚೆಗೆ ನಿತ್ಯವೂ(ರಾತ್ರಿಯ ಬಳಕೆಯಿಲ್ಲದ) ಧರಿಸಲಾಗುವ ಸಿಲಿಕೋನ್ ಹೈಡ್ರೋಜೆಲ್ ಗಳನ್ನು ಬಿಡುಗಡೆ ಮಾಡಲಾಯಿತು.
ಸ್ವಲ್ಪಮಟ್ಟಿಗೆ ಪರಿವರ್ತನೆಯಾದ ಅಣುವಿನಲ್ಲಿ, ಸಿಲಿಕೋನ್ ಹೈಡ್ರೋಜೆಲ್ ನ ರಚನೆಯನ್ನು ಬದಲಾವಣೆ ಮಾಡದೇ ಒಂದು ವಿರುದ್ಧ ಗುಂಪನ್ನು ಸೇರಿಸಲಾಗುತ್ತದೆ. ಇದನ್ನು ತನಕಾ ಮನೋಮಾರ್ ಎಂದು ಕರೆಯಲಾಗುತ್ತದೆ ಏಕೆಂದರೆ ಇದರ ಸಂಶೋಧನೆ ಹಾಗು ಸ್ವಾಮ್ಯಹಕ್ಕನ್ನು ಜಪಾನಿನ ಮೆನಿಕಾನ್ Co. ನ ಕ್ಯೋಇಚಿ ತನಕಾ 1979ರಲ್ಲಿ ಹೊಂದಿದ್ದರು. ಎರಡನೇ ಪೀಳಿಗೆಯ ಸಿಲಿಕೋನ್ ಹೈಡ್ರೋಜೆಲ್ ಗಳಾದ, ಗಾಲಿಫಿಲ್ಕಾನ್ A (ಆಕ್ಯುವುಯೇ ಅಡ್ವಾನ್ಸ್, ವಿಸ್ಟಕೊನ್) ಹಾಗು ಸೆನೋಫಿಲ್ಕಾನ್ A (ಆಕ್ಯೂವುಯೇ ಓಯಸಿಸ್, ವಿಸ್ಟಕೊನ್) ತನಕಾ ಮಾನೋಮಾರ್ ನ್ನು ಬಳಕೆ ಮಾಡುತ್ತವೆ. ವಿಸ್ಟಕೊನ್ ತನಕಾ ಮಾನೋಮಾರ್ ನ್ನು ಮತ್ತಷ್ಟು ಅಭಿವೃದ್ಧಿ ಪಡಿಸಿದರು ಜೊತೆಗೆ ಇತರ ಅಣುಗಳನ್ನು ಸೇರ್ಪಡೆಗೊಳಿಸಿದರು, ಇದು ಆಂತರಿಕ ಆರ್ದ್ರಕ ಕಾರಕವಾಗಿ ಕಾರ್ಯನಿರ್ವಹಿಸುತ್ತದೆ.
ಕಾಂಫಿಲ್ಕಾನ್ ಅ (ಬಯೋಫಿನಿಟಿ, CooperVision) ಮೂರನೇ ಪೀಳಿಗೆಯ ಪಾಲಿಮರ್ ಎನಿಸಿದೆ. ಮಸೂರದ ತಯಾರಿಕೆಯಲ್ಲಿ ಬಳಸಲಾಗುವ ಪದಾರ್ಥವು ವಿವಿಧ ಗಾತ್ರಗಳ ಎರಡು ಸಿಲೋಕ್ಸಿ ಮ್ಯಾಕ್ರೋಮಾರ್ ಗಳನ್ನು ಬಳಸಿಕೊಳ್ಳುತ್ತವೆ, ಇವುಗಳನ್ನು ಜಂಟಿಯಾಗಿ ಬಳಸಿದಾಗ, ಇವುಗಳು ಆಮ್ಲಜನಕದ ಪ್ರವೇಶಸಾಧ್ಯತೆಯ ಅಧಿಕತೆಯನ್ನು ಉಂಟುಮಾಡುತ್ತವೆ(ಲಭ್ಯವಿರುವ ನೀರಿನ ಪರಿಮಾಣದಿಂದ) ಎಂದು ಸ್ವಾಮ್ಯಹಕ್ಕು ಪ್ರತಿಪಾದಿಸಿತು. ಎನ್ಫಿಲ್ಕಾನ್ A (ಅವೈರ, ಕೂಪರ್‌ವಿಷನ್) ಸ್ವಾಭಾವಿಕವಾಗಿ ಆರ್ದ್ರವಾಗುವ ಮತ್ತೊಂದು ಮೂರನೇ-ಪೀಳಿಗೆಯ ಪದಾರ್ಥವಾಗಿದೆ. ಎನ್ಫಿಲ್ಕಾನ್ A ಪದಾರ್ಥವು 46% ನೀರನ್ನು ಹೊಂದಿದೆ.
ಕಣ್ಣಿನ ದೋಷ ಸರಿಪಡಿಸುವ ಕಾಂಟ್ಯಾಕ್ಟ್ ಲೆನ್ಸ್ ಗಳು
ಕಣ್ಣಿನ ದೋಷ ಸರಿಪಡಿಸುವ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು ದೃಷ್ಟಿ ಸುಧಾರಣೆಗೆ ವಿನ್ಯಾಸಗೊಳಿಸಲಾಗುತ್ತದೆ. ಹಲವರಲ್ಲಿ, ಕಣ್ಣಿನ ವಕ್ರೀಕಾರಕ ಸಾಮರ್ಥ್ಯ ಹಾಗು ಕಣ್ಣಿನ ಅಂತರದ ನಡುವೆ ಪರಸ್ಪರ ಹೊಂದಾಣಿಕೆಯಿರುವುದಿಲ್ಲ, ಇದು ವಕ್ರೀಕಾರಕ ದೋಷಕ್ಕೆ ಎಡೆ ಮಾಡಿಕೊಡುತ್ತದೆ. ಕಾಂಟ್ಯಾಕ್ಟ್ ಲೆನ್ಸ್ ಈ ಪರಸ್ಪರ ಅಸಂಬದ್ಧತೆಯನ್ನು ನಿಷ್ಪರಿಣಾಮಗೊಳಿಸುತ್ತದೆ ಜೊತೆಗೆ ಅಕ್ಷಿಪಟದ ಮೇಲೆ ಬೆಳಕು ಸ್ಪಷ್ಟವಾಗಿ ಕೇಂದ್ರೀಕರಿಸಲು ಅವಕಾಶ ನೀಡುತ್ತದೆ. ಕಾಂಟ್ಯಾಕ್ಟ್ ಲೆನ್ಸ್ ನಿಂದ ಸರಿಪಡಿಸಬಹುದಾದ ಕಣ್ಣಿನ ದೋಷಗಳಲ್ಲಿ ಮೈಓಪಿಯ(ಸಮೀಪದೃಷ್ಟಿ), ಹೈಪರ್ಮೆಟ್ರೋಪಿಯ(ದೂರದೃಷ್ಟಿ), ಅಸ್ಟಿಗ್ಮ್ಯಾಟಿಸಂ(ಅಸಮದೃಷ್ಟಿ) ಹಾಗು ಪ್ರಿಸ್ಬಓಪಿಯ(ದೂರ ದೃಷ್ಟಿ)ಗಳು ಸೇರಿವೆ. ಕಾಂಟ್ಯಾಕ್ಟ್ ಗಳನ್ನು ಧರಿಸುವವರು ಸಾಮಾನ್ಯವಾಗಿ ಪ್ರತಿ ರಾತ್ರಿ ಅಥವಾ ಕೆಲವು ದಿನಗಳಿಗೊಮ್ಮೆ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು ಬಿಚ್ಚಿಡಬೇಕು, ಇದು ಕಾಂಟ್ಯಾಕ್ಟ್ ನ ಬ್ರ್ಯಾಂಡ್ ಹಾಗು ಶೈಲಿಯನ್ನು ಅವಲಂಬಿಸಿರುತ್ತದೆ. ಇತ್ತೀಚಿನ ದಿನಗಳಲ್ಲಿ, ಆರ್ತೋಕೆರಟಾಲಜಿಯ ಬಗ್ಗೆ ಆಸಕ್ತಿಯು ಮತ್ತೆ ಉಂಟಾಗುತ್ತಿದೆ. ಪಾರದರ್ಶಕ ಪಟಲದ ಮೇಲೆ ಒತ್ತಡ ಹಾಕಿ ಅಕ್ಷಿಪಟದ ಮೇಲೆ ನೇರ ಬೆಳಕು ಬೀಳುವಂತೆ ಮಾಡಿ ಸಮೀಪದೃಷ್ಟಿಯನ್ನು ಸರಿಪಡಿಸುತ್ತದೆ ಹಾಗು ಕಣ್ಣಿಗೆ ಕಾಂಟ್ಯಾಕ್ಟ್ ಲೆನ್ಸ್ ಅಥವಾ ಕನ್ನಡಕಗಳ ಸಹಾಯವನ್ನು ಹಗಲು ಹೊತ್ತಿನಲ್ಲಿ ಇಲ್ಲದಂತಾಗಿಸುತ್ತದೆ.
ಬಣ್ಣವನ್ನು ಪತ್ತೆಹಚ್ಚುವ ನ್ಯೂನತೆಯನ್ನು ಹೊಂದಿರುವವರು, ಕೆಂಪು ಬಣ್ಣದ ಛಾಯೆಯನ್ನು ಹೊಂದಿರುವ "X-ಕ್ರೋಮ್" ಕಾಂಟ್ಯಾಕ್ಟ್ ಲೆನ್ಸ್ ನ್ನು ಬಳಸಬಹುದು. ಮಸೂರಗಳು ಸ್ವಾಭಾವಿಕವಾದ ಬಣ್ಣ ದೃಷ್ಟಿಯನ್ನು ಮರುಸ್ಥಾಪಿಸದಿದ್ದರೂ ಸಹ, ಬಣ್ಣ ಪತ್ತೆಹಚ್ಚುವಿಕೆಯಲ್ಲಿ ನ್ಯೂನತೆಯನ್ನು ಹೊಂದಿರುವ ವ್ಯಕ್ತಿಗಳಿಗೆ ಬಣ್ಣಗಳ ಭೇದ ಗುರುತಿಸುವಲ್ಲಿ ಸಹಾಯಮಾಡುತ್ತದೆ.
ಕ್ರೋಮಾಜೆನ್ ಲೆನ್ಸ್ ಗಳನ್ನು ಬಳಸಲಾಗುತ್ತದೆ.ಜೊತೆಗೆ ಇವುಗಳು ಇರುಳಿನಲ್ಲಿ ದೃಷ್ಟಿಗೆ ಸಂಬಂಧಿಸಿದಂತೆ ಸ್ವಲ್ಪಮಟ್ಟಿಗಿನ ಇತಿಮಿತಿಗಳನ್ನು ಪ್ರದರ್ಶಿಸಿದೆ, ಆದಾಗ್ಯೂ ಉಳಿದಂತೆ ಇದು ಬಣ್ಣದ ದೃಷ್ಟಿಯಲ್ಲಿ ಮಹತ್ವದ ಸುಧಾರಣೆಗಳನ್ನು ಉಂಟುಮಾಡಿದೆ. ಆರಂಭದ ಒಂದು ಅಧ್ಯಯನವು ಬಣ್ಣವನ್ನು ಗುರುತಿಸುವಲ್ಲಿ ಮಹತ್ವದ ಸುಧಾರಣೆಯನ್ನು ತೋರಿದೆ ಹಾಗು ರೋಗಿಗಳು ಇದರಿಂದ ತೃಪ್ತಿಯನ್ನು ಹೊಂದಿದ್ದಾರೆ
ಮಾತುಗುರುಡು ಹೊಂದಿರುವವರ ಜತೆ ಈ ಕ್ರೊಮಾಜೆನ್ ಮಸೂರಗಳನ್ನು ಬಳಸಿದ ಯಾದೃಚ್ಛಿಕ, ಗುರುತನ್ನು ಬಹಿರಂಗಮಾಡದ ವಿಧಾನ, ಪ್ಲಸೀಬೊ ನಿಯಂತ್ರಿತ ಪರೀಕ್ಷೆಯಿಂದ ಮಸೂರವಿಲ್ಲದೇ ಓದುವುದಕ್ಕಿಂತ ಅವರ ಓದುವ ಸಾಮರ್ಥ್ಯದಲ್ಲಿ ಗಮನಾರ್ಹ ಸುಧಾರಣೆಗಳು ಉಂಟಾಗಿದ್ದು ಕಂಡುಬಂತು. ಈ ವ್ಯವಸ್ಥೆಗೆ USAನಲ್ಲಿ FDA ಅನುಮೋದನೆ ನೀಡಲಾಗಿದೆ.
ಕಾಸ್ಮೆಟಿಕ್ ಕಾಂಟ್ಯಾಕ್ಟ್ ಲೆನ್ಸ್ ಗಳು (ಕಣ್ಣನ್ನು ಸಹಜ ಸ್ಥಿತಿಗೆ ತರುವ ಮಸೂರಗಳು)
right|thumb|200px|ಕಣ್ಣನ್ನು ಸಹಜ ಸ್ಥಿತಿಗೆ ತರುವ ಕಾಂಟ್ಯಾಕ್ಟ್ ಲೆನ್ಸ್‌ನ ಕಾಸ್ಮೆಟಿಕ್ ಮಾದರಿಯನ್ನು ಧರಿಸಿರುವ ಮಹಿಳೆ, ಚಿತ್ರದ ವರ್ಧಿತ ಭಾಗವು ತಯಾರಿಕಾ ಪ್ರಕ್ರಿಯೆಯಲ್ಲಿ ಉಂಟಾದ ಮೇಲ್ಮೈ ಒರಟನ್ನು ತೋರುತ್ತದೆ.ಮುದ್ರಿತವಾಗಿರುವ ಚುಕ್ಕೆಗಳಲ್ಲಿನ ಗೆರೆಗಳು ವಕ್ರವಾಗಿರುವ ಕಾರಣ, ಈ ಮಸೂರಗಳನ್ನು ಒಂದು ಸಮತಟ್ಟಾದ ಪದರದ ಮೇಲೆ ಮೊದಲು ಮುದ್ರಿಸಲಾಗುತ್ತದೆ ಹಾಗು ನಂತರದಲ್ಲಿ ಪದರಕ್ಕೆ ಆಕಾರವನ್ನು ನೀಡಲಾಗುತ್ತದೆ. ಕಾಸ್ಮೆಟಿಕ್ ಕಾಂಟ್ಯಾಕ್ಟ್ ಲೆನ್ಸ್ ನ್ನು ಕಣ್ಣಿನ ದೃಷ್ಟಿಯಲ್ಲಿ ಬದಲಾವಣೆ ತರುವಂತೆ ವಿನ್ಯಾಸಗೊಳಿಸಲಾಗಿರುತ್ತದೆ. ಈ ಮಸೂರಗಳು ದೃಷ್ಟಿಯ ದೋಷವನ್ನೂ ಸಹ ಸರಿಪಡಿಸಬಹುದು, ಇದರ ಬಣ್ಣ ಅಥವಾ ವಿನ್ಯಾಸದ ಪರಿಣಾಮವಾಗಿ ದೃಷ್ಟಿಯಲ್ಲಿ ಅಸ್ಪಷ್ಟತೆ ಅಥವಾ ತೊಡಕು ಉಂಟಾಗುತ್ತದೆ. USAನಲ್ಲಿ, ಫುಡ್ ಅಂಡ್ ಡ್ರಗ್ ಅಡ್ಮಿನಿಸ್ಟ್ರೆಶನ್ ದೃಷ್ಟಿ ದೋಷ ಸರಿಪಡಿಸದ ಕಾಸ್ಮೆಟಿಕ್ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು ಡೆಕೋರೇಟಿವ್ ಕಾಂಟ್ಯಾಕ್ಟ್ ಲೆನ್ಸಸ್ (ಅಲಂಕಾರಿಕ ಕಾಂಟ್ಯಾಕ್ಟ್ ಲೆನ್ಸ್)ಗಳೆಂದು ಹೆಸರಿಸುತ್ತದೆ. ಈ ವಿಧಗಳ ಮಸೂರಗಳು ಅದರ ಅಳವಡಿಕೆಯ ನಂತರ ಸ್ವಲ್ಪಮಟ್ಟಿಗಿನ ಕಿರಿಕಿರಿಯನ್ನು ಉಂಟುಮಾಡುತ್ತವೆ. ಆದರೆ ಕಣ್ಣುಗಳು ಇದಕ್ಕೆ ಹೊಂದಿಕೊಂಡ ನಂತರ, ಇವುಗಳು ಸಾಮಾನ್ಯವಾಗಿ ಕಣ್ಣಿಗೆ ಒಗ್ಗಿಕೊಳ್ಳುತ್ತವೆ. ಯಾವುದೇ ಇತರ ಕಾಂಟ್ಯಾಕ್ಟ್ ಲೆನ್ಸ್ ಗಳ ಮಾದರಿಯಲ್ಲಿ, ಕಾಸ್ಮೆಟಿಕ್ ಲೆನ್ಸ್ ಗಳು ಸ್ವಲ್ಪಮಟ್ಟಿಗಿನ ಹಾಗು ತೀವ್ರತರವಾದ ತೊಡಕುಗಳನ್ನು ಒಳಗೊಂಡಿರುತ್ತವೆ, ಇದರಲ್ಲಿ ಕಣ್ಣುಗಳು ಕೆಂಪಾಗುವುದು, ಕಿರಿಕಿರಿಯಾಗುವುದು, ಹಾಗು ಸೋಂಕು ತಗಲುವುದು ಸೇರಿದೆ. ಮೊದಲ ಬಾರಿಗೆ ಕಾಸ್ಮೆಟಿಕ್ ಲೆನ್ಸ್ ಗಳನ್ನು ಧರಿಸಲು ಇಚ್ಚಿಸುವವರು, ನೇತ್ರತಜ್ಞರನ್ನು ಸಂಪರ್ಕಿಸಬೇಕು. ಜೊತೆಗೆ ದೀರ್ಘಕಾಲಿಕವಾಗಿ ಇದನ್ನು ಧರಿಸಲು ಇಚ್ಛಿಸುವವರು ಭವಿಷ್ಯದಲ್ಲಿ ಉಂಟಾಗುವ ಅಂಧತ್ವದಂತಹ ಅಪಾಯಗಳನ್ನು ತಡೆಗಟ್ಟಲು ಕಾಲಾನುಕಾಲಕ್ಕೆ ಕಣ್ಣನ್ನು ತಪಾಸಣೆ ಮಾಡಿಸಿಕೊಳ್ಳಬೇಕು.
ಕೃತಕ ಕಾಂಟ್ಯಾಕ್ಟ್ ಲೆನ್ಸ್ ಗಳು, ಕಾಸ್ಮೆಟಿಕ್ ಲೆನ್ಸ್ ಗಳ ಒಂದು ಮಾದರಿಯಾಗಿದೆ, ಇದು ಪ್ರಾಥಮಿಕವಾಗಿ ಮನೋರಂಜನಾ ಕ್ಷೇತ್ರದಲ್ಲಿ ಬಳಕೆಯಾಗುತ್ತದೆ. ಕಣ್ಣನ್ನು ನೋಟದಲ್ಲಿ ಗೊಂದಲದ ಮತ್ತು ಹಾಗು ಪ್ರಚೋದಿಸುವಂತೆ ಮಾಡಲು  ಬಳಸಲಾಗುತ್ತದೆ, ಇದನ್ನು ಸಾಮಾನ್ಯವಾಗಿ ಹಾರರ್(ಭೀತಿ ಹುಟ್ಟಿಸುವ) ಚಿತ್ರ ಹಾಗು ಜಾಂಬೀ(ಜೀವಂತಗೊಳಿಸಲಾದ ಹೆಣ) ಚಲನಚಿತ್ರಗಳಲ್ಲಿ ಬಳಸಲಾಗುತ್ತದೆ. ಈ ಮೂಲಕ ಮಸೂರಗಳು ಒಬ್ಬನ ದೃಷ್ಟಿಯನ್ನು ಅತಿಮಾನುಷವಾಗಿ, ನಿಸ್ತೇಜವಾಗಿ ಹಾಗು ನಿರ್ಜೀವವಾಗಿ ಮಾಡುತ್ತದೆ ಅಥವಾ ಹಲವಾರು ನಿಷಿದ್ಧ ಮಾದಕವಸ್ತುಗಳ ಪ್ರಭಾವದಡಿಯಲ್ಲಿ ಒಬ್ಬನ ಕಣ್ಣುಗುಡ್ಡೆಯ ಸ್ವಾಭಾವಿಕ ನೋಟವನ್ನು ಅನುಕರಿಸಲು ಊದಿಕೊಂಡಿರುವಂತೆ ಕಾಣುತ್ತದೆ.
ಸ್ಕ್ಲೆರಲ್ ಲೆನ್ಸ್ ಗಳು ಕಣ್ಣಿನ ಬಿಳಿಯ ಭಾಗವನ್ನು ಮುಚ್ಚಿ ಹಾಕುತ್ತವೆ(ಅದೆಂದರೆ ಸ್ಕ್ಲೆರಾ) ಹಾಗು ಇದನ್ನು ಹಲವು ಕೃತಕ ಲೆನ್ಸ್ ಗಳಲ್ಲಿ ಬಳಸಲಾಗುತ್ತದೆ. ಅವುಗಳ ಗಾತ್ರದಿಂದಾಗಿ, ಈ ಲೆನ್ಸ್ ಗಳ ಅಳವಡಿಕೆಯು ಬಹಳ ಕಷ್ಟಕರವಾಗಿರುತ್ತದೆ ಜೊತೆಗೆ ಇವುಗಳು ಕಣ್ಣಿನ ಚಲನೆಗೆ ಉತ್ತಮ ರೀತಿಯಲ್ಲಿ ಸಹಕರಿಸುವುದಿಲ್ಲ. ಇದನ್ನು ಬಳಸುವವರು ಲೆನ್ಸ್ ಮೂಲಕ ಒಂದು ಸಣ್ಣ ಭಾಗದಿಂದ ವೀಕ್ಷಿಸಬಹುದಾದ ಕಾರಣದಿಂದಾಗಿ ಇವುಗಳು ದೃಷ್ಟಿಗೆ ಹಾನಿಯನ್ನೂ ಸಹ ಉಂಟುಮಾಡಬಹುದು. ಇದರ ಪರಿಣಾಮವಾಗಿ ಸಾಧಾರಣವಾಗಿ ಇದನ್ನು 3 ಗಂಟೆಗಳಿಗೂ ಅಧಿಕ ಕಾಲ ಧರಿಸಲು ಸಾಧ್ಯವಿಲ್ಲ ಏಕೆಂದರೆ ಇವುಗಳು ತಾತ್ಕಾಲಿಕವಾಗಿ ದೃಷ್ಟಿಗೆ ಅಡಚಣೆಗಳನ್ನು ಉಂಟುಮಾಡಬಹುದು.
ಇದೆ ರೀತಿಯಾದ ಮಸೂರಗಳು ಹೆಚ್ಚಾಗಿ ನೇರವಾದ ವೈದ್ಯಕೀಯ ಬಳಕೆಗಳನ್ನು ಹೊಂದಿವೆ. ಉದಾಹರಣೆಗೆ, ಕೆಲವು ಮಸೂರಗಳು ಕಣ್ಣಿನ ಪಾಪೆಗೆ ಒಂದು ವರ್ಧಿಸಿದ ನೋಟವನ್ನು ಒದಗಿಸಬಹುದು, ಅಥವಾ ಇವುಗಳ ಅಳವಡಿಕೆಯ ನಂತರ (ಅನಿರಿಡಿಯ)ದ ಅಭಾವ ಅಥವಾ ಕಣ್ಣಿನ ಪಾಪೆಗೆ ಹಾನಿ(ಡಿಸ್ಕೊರಿಯಾ)ದೋಷಗಳು ಉಂಟಾಗುತ್ತದೆ.
ಭಾವನಾ ಕಾಂತ್
ಭಾವನಾ ಕಾಂತ್ ಭಾರತದ ಮೊದಲ ಮಹಿಳಾ ಫೈಟರ್ ಪೈಲಟ್‌. ಮೋಹನ ಸಿಂಗ್, ಅವನಿ ಚತುರ್ವೇದಿ ಮತ್ತು ಇವರನ್ನು ಜೂನ್ ೨೦೧೬ ರಲ್ಲಿ ಭಾರತೀಯ ವಾಯುಪಡೆಯ ಫೈಟರ್ ಸ್ಕ್ವಾಡ್ರನ್‌ಗೆ ಸೇರಿಸಲಾಯಿತು. ಪ್ರಾಯೋಗಿಕ ಆಧಾರದ ಮೇಲೆ ಭಾರತ ವಾಯುಸೇನೆಯಲ್ಲಿ ಮಹಿಳೆಯರಿಗೆ ಫೈಟರ್ ಸ್ಟ್ರೀಮ್ ತೆರೆಯಲು ಭಾರತ ಸರ್ಕಾರ ನಿರ್ಧರಿಸಿದ ನಂತರ, ಈ ಮೂವರು ಮಹಿಳೆಯರನ್ನು ಮೊದಲು ಕಾರ್ಯಕ್ರಮಕ್ಕೆ ಆಯ್ಕೆ ಮಾಡಲಾಯಿತು.
ಮೇ ೨೦೧೯ ರಲ್ಲಿ, ಯುದ್ಧ ಕಾರ್ಯಾಚರಣೆಗಳನ್ನು ಕೈಗೊಳ್ಳಲು ಅರ್ಹತೆ ಪಡೆದ ಭಾರತದ ಮೊದಲ ಮಹಿಳಾ ಫೈಟರ್ ಪೈಲಟ್ ಎನಿಸಿಕೊಂಡರು.
ಆರಂಭಿಕ ಜೀವನ
ಕಾಂತ್ ೧೯೯೨ ರ ಡಿಸೆಂಬರ್ ೧ ರಂದು ಬಿಹಾರದ ದರ್ಭಂಗಾ ದಲ್ಲಿ ಜನಿಸಿದರು. ಅವರ ತಂದೆ ತೇಜ್ ನಾರಾಯಣ್ ಕಾಂತ್ ಅವರು ಇಂಡಿಯನ್ ಆಯಿಲ್ ಕಾರ್ಪೊರೇಶನ್‌ನಲ್ಲಿ ಎಲೆಕ್ಟ್ರಿಕಲ್ ಎಂಜಿನಿಯರ್ ಮತ್ತು ತಾಯಿ ರಾಧಾ ಕಾಂತ್ ಮನೆ ತಯಾರಕರಾಗಿದ್ದಾರೆ. ಬೆಳೆಯುತ್ತಿರುವಾಗ, ಕಾಂತ್ ಖೋ ಖೋ, ಬ್ಯಾಡ್ಮಿಂಟನ್, ಈಜು ಮತ್ತು ಚಿತ್ರಕಲೆ ಮುಂತಾದ ಕ್ರೀಡೆಗಳ ಬಗ್ಗೆ ಒಲವು ಹೊಂದಿದ್ದರು.
ಶಿಕ್ಷಣ
ಕಾಂತ್ ತನ್ನ ಶಾಲಾ ಶಿಕ್ಷಣವನ್ನು ಬಾರೌನಿ ರಿಫೈನರಿಯ ಡಿಎವಿ ಪಬ್ಲಿಕ್ ಶಾಲೆಯಿಂದ ಮುಗಿಸಿದ. ಅವರು ರಾಜಸ್ಥಾನದ ಕೋಟಾದಲ್ಲಿ ಎಂಜಿನಿಯರಿಂಗ್ ಪ್ರವೇಶ ಪರೀಕ್ಷೆಗಳಿಗೆ ಸಿದ್ಧರಾದರು. ಹೆಚ್ಚಿನ ಅಧ್ಯಯನಕ್ಕಾಗಿ ಕಾಂತ್ ಬೆಂಗಳೂರಿನ ಬಿಎಂಎಸ್ ಕಾಲೇಜ್ ಆಫ್ ಎಂಜಿನಿಯರಿಂಗ್‌ನಿಂದ ವೈದ್ಯಕೀಯ ಎಲೆಕ್ಟ್ರಾನಿಕ್ಸ್‌ನಲ್ಲಿ ಬ್ಯಾಚುಲರ್ ಆಫ್ ಎಂಜಿನಿಯರಿಂಗ್ ಸೇರಿದರು. ಅವರು ೨೦೧೪ ರಲ್ಲಿ ಪದವಿ ಪಡೆದರು ಮತ್ತು ಐಟಿ ದೈತ್ಯ ಟಾಟಾ ಕನ್ಸಲ್ಟೆನ್ಸಿ ಸೇವೆಗಳಿಗೆ ನೇಮಕಗೊಂಡರು.
ವೃತ್ತಿ
ಕಾಂತ್ ಯಾವಾಗಲೂ ಹಾರುವ ವಿಮಾನಗಳ ಕನಸು ಕಂಡಿದ್ದರು. ಅವರು ವಾಯುಪಡೆಯ ಸಾಮಾನ್ಯ ಪ್ರವೇಶ ಪರೀಕ್ಷೆಯನ್ನು ತೆಗೆದುಕೊಂಡರು ಮತ್ತು ವಾಯುಪಡೆಗೆ ನಿಯೋಜಿಸಲು ಆಯ್ಕೆಯಾದರು. ತನ್ನ ಹಂತ ೧ ತರಬೇತಿಯ ಭಾಗವಾಗಿ, ಅವರು ಫೈಟರ್ ಸ್ಟ್ರೀಮ್ ಗೆ ಸೇರಿದರು.
ಜೂನ್ ೨೦೧೬ ರಲ್ಲಿ, ಕಾಂತ್ ಹೈದರಾಬಾದ್ ನ ಹಕಿಂಪೆಟ್ಟೆ ವಾಯುಪಡೆಯ ನಿಲ್ದಾಣದಲ್ಲಿ ಕಿರಣ್ ಇಂಟರ್ಮೀಡಿಯೆಟ್ ಜೆಟ್ ತರಬೇತುದಾರರ ಮೇಲೆ ಆರು ತಿಂಗಳ ಲಾಂಗ್ ಸ್ಟೇಜ್-II ತರಬೇತಿಯನ್ನು ಪಡೆದರು, ನಂತರ ಅವರು ದುಂಡಿಗಲ್ ನ ವಾಯುಪಡೆಯ ಅಕಾಡೆಮಿಯಲ್ಲಿ ಸಂಯೋಜಿತ ಪದವಿ ಪರೇಡ್ ಸ್ಪ್ರಿಂಗ್ ಟರ್ಮ್ನಲ್ಲಿ ಫ್ಲೈಯಿಂಗ್ ಆಫೀಸರ್ ಆಗಿ ನೇಮಕಗೊಂಡರು.
ಕಾಂತ್ ಹಾಕ್ ಸುಧಾರಿತ ಜೆಟ್ ತರಬೇತುದಾರರನ್ನು ಹಾರಿಸುತ್ತಾನೆ ಮತ್ತು ಅವಳನ್ನು ಮತ್ತು ಅವಳ ಸಹವರ್ತಿಯ ಇತರ ಇಬ್ಬರು ಸದಸ್ಯರನ್ನು ಎಂಐಜಿ ೨೧ ಬೈಸನ್ ಸ್ಕ್ವಾಡ್ರನ್‌ಗೆ ಸ್ಥಳಾಂತರಿಸುವ ಯೋಜನೆಯಾಗಿದೆ. ಫ್ಲೈಯಿಂಗ್ ಆಫೀಸರ್ ಭಾವನಾ ಕಾಂತ್ ೧೬ ಮಾರ್ಚ್ ೨೦೧೮ ರಂದು ಮಿಗ್ -೨೧ ‘ಬೈಸನ್’ ನ ಏಕವ್ಯಕ್ತಿ ವಿಮಾನವನ್ನು ತೆಗೆದುಕೊಳ್ಳುತ್ತಾರೆ. ಅವರು ಅಂಬಾಲಾ ವಾಯುಪಡೆ ನಿಲ್ದಾಣದಿಂದ ಮಿಗ್ -೨೧ ರ ಏಕವ್ಯಕ್ತಿ ಹಾರಾಟವನ್ನು ಸುಮಾರು ೧೪೦೦ ಗಂಟೆಗಳಲ್ಲಿ ಮಾಡಿದರು. ಕಾಂತ್ ಕೆಲವು ಮಾಡೆಲಿಂಗ್ ಕಾರ್ಯಯೋಜನೆಗಳನ್ನು ಸಹ ಪ್ರಯತ್ನಿಸಿದರು ಮತ್ತು ಮುದ್ರಣ ಜಾಹೀರಾತುಗಳಲ್ಲಿ ಕಾಣಿಸಿಕೊಂಡರು.
ಕಾಂಟ್ಯಾಕ್ಟ್ ಲೆನ್ಸ್(ಸಂಪರ್ಕ ಮಸೂರ)
ಕಾಸ್ಮೆಟಿಕ್ ಕಾಂಟ್ಯಾಕ್ಟ್ ಲೆನ್ಸ್ ಗಳು (ಕಣ್ಣನ್ನು ಸಹಜ ಸ್ಥಿತಿಗೆ ತರುವ ಮಸೂರಗಳು)
ಜಪಾನ್ ಹಾಗು ದಕ್ಷಿಣ ಕೊರಿಯಾದಲ್ಲಿರುವ ಒಂದು ಹೊಸ ಪ್ರವೃತ್ತಿಯೆಂದರೆ ವರ್ತುಲ ಕಾಂಟ್ಯಾಕ್ಟ್ ಲೆನ್ಸ್. ವರ್ತುಲವಾದ ಮಸೂರಗಳು ದೊಡ್ಡದಾಗಿ ಗೋಚರಿಸುತ್ತವೆ ಏಕೆಂದರೆ ಕಣ್ಣಿನ ಪಾಪೆಯನ್ನು ಆವರಿಸುವ ಪ್ರದೇಶಗಳಲ್ಲಿ ಮಾತ್ರ ಕೇವಲ ಬಣ್ಣದ ಛಾಯೆಯನ್ನು ಹೊಂದಿರುವುದಿಲ್ಲ, ಆದರೆ ಮಸೂರದ ಹೊರ ವರ್ತುಲದಲ್ಲಿ ಅಧಿಕವಾಗಿ ಗಮನಸೆಳೆಯುವಂತೆ ಬಣ್ಣದ ಛಾಯೆಯನ್ನು ಹೊಂದಿರುತ್ತದೆ. ಇದರ ಪರಿಣಾಮವಾಗಿ ಕಣ್ಣಿನ ಪಾಪೆಯು ದೊಡ್ಡದಾಗಿಯೂ, ಅಗಲವಾಗಿಯೂ ಕಂಡುಬರುತ್ತದೆ.
ಆದಾಗ್ಯೂ ಕಾಂಟ್ಯಾಕ್ಟ್ ಲೆನ್ಸ್ ಗಳ ಹಲವು ಬ್ರ್ಯಾಂಡ್ ಗಳು, ಅದರ ನಿರ್ವಹಣೆ ಸುಲಭವಾಗುವಂತೆ ಮಂದವಾಗಿ ಬಣ್ಣದ ಛಾಯೆಯನ್ನು ಹೊಂದಿರುತ್ತದೆ, ಕಣ್ಣಿನ ಬಣ್ಣದ ಮಾರ್ಪಾಡಿಗಾಗಿ ಕಾಸ್ಮೆಟಿಕ್ ಲೆನ್ಸ್ ಗಳನ್ನೂ ಧರಿಸುವವರು ಬಹಳ ವಿರಳ. ಇದರಂತೆ 2004ರ ಒಂದು ಅಂದಾಜಿನ ಪ್ರಕಾರ ಕೇವಲ 3%ನಷ್ಟು ಜನರು ಕಣ್ಣಿನ ಬಣ್ಣದ ಮಾರ್ಪಾಡಿಗಾಗಿ ಇದನ್ನು ಧರಿಸುತ್ತಾರೆ.
ಕಾಸ್ಮೆಟಿಕ್ ಕಾಂಟ್ಯಾಕ್ಟ್ ಲೆನ್ಸ್ ಗಳು ಕಣ್ಣಿಗೆ ಅಪಾಯವನ್ನು ಉಂಟುಮಾಡಬಹುದು.
ಚಿಕಿತ್ಸಕ ಕಾಂಟ್ಯಾಕ್ಟ್ ಮಸೂರಗಳು
ಸಾಫ್ಟ್ ಲೆನ್ಸ್ ಗಳನ್ನು ಸಾಮಾನ್ಯವಾಗಿ ವಕ್ರಿಕಾರಕವಲ್ಲದ ಕಣ್ಣಿನ ದೋಷಗಳ ಚಿಕಿತ್ಸೆ ಹಾಗು ಅವುಗಳ ನಿರ್ವಹಣೆಗೆ ಬಳಸಲಾಗುತ್ತದೆ. ಕಣ್ಣುಪಟ್ಟಿಯ ಕಾಂಟ್ಯಾಕ್ಟ್ ಲೆನ್ಸ್ ಗಳು ಗಾಯಗೊಂಡ ಅಥವಾ ಸೋಂಕು ತಗುಲಿದ ಪಾರದರ್ಶಕ ಪಟಲವನ್ನು, ಮಿಟುಕಿಸುವ ಕಣ್ರೆಪ್ಪೆಗಳನ್ನು ಪದೇ ಪದೇ ಉಜ್ಜುವಿಕೆಯಿಂದ ರಕ್ಷಿಸುತ್ತದೆ. ಪರಿಣಾಮವಾಗಿ ಕಣ್ಣು ಬೇಗನೆ ಗುಣವಾಗಲು ಅವಕಾಶ ಮಾಡಿಕೊಡುತ್ತದೆ. ಇವುಗಳನ್ನು ಬುಲ್ಲಸ್ ಕೆರಟೋಪಥಿ, ಕಣ್ಣಿನ ಶುಷ್ಕತೆ, ಪಾರದರ್ಶಕ ಪಟಲದ ಹುಣ್ಣುಗಳು ಹಾಗು ಸವೆತ, ಕೆರಟೈಟಿಸ್, ಪಾರದರ್ಶಕ ಪಟಲದ ದ್ರವಶೋಥ, ಡೆಸ್ಸೆಮೆಟೋಸೆಲೆ, ಪಾರದರ್ಶಕ ಪಟಲದ ಎಕ್ಟಾಸಿಸ್, ಮೂರೆನ್ ಹುಣ್ಣು, ಪಾರದರ್ಶಕ ಪಟಲದ ಹಿಂಭಾಗದ ದೋಷ, ಹಾಗು ನ್ಯೂರೋಟ್ರೋಫಿಕ್ ಕೆರಟೋಕಾಂಜಂಕ್ಟಿವಿಟಿಸ್ ನಂತಹ ಕಣ್ಣಿನ ದೋಷಗಳನ್ನು ಸರಿಪಡಿಸಲು ಬಳಸಲಾಗುತ್ತದೆ. ಕಣ್ಣಿಗೆ ಔಷಧವನ್ನು ತಲುಪಿಸುವ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನೂ ಸಹ ಅಭಿವೃದ್ಧಿಪಡಿಸಲಾಗಿದೆ.
ತಯಾರಿಕೆಗೆ ಬೇಕಾಗುವ ಪರಿಕರಗಳು
right|thumb|ಕಾಸ್ಮೆಟಿಕ್ ಮಾದರಿಯ ಮಸೂರಗಳನ್ನು ಹೊರತುಪಡಿಸಿ ಇತರ ಕಾಂಟ್ಯಾಕ್ ಲೆನ್ಸ್ ಗಳನ್ನು ಕಣ್ಣಿಗೆ ಅಳವಡಿಸಿದ ನಂತರ ಕಣ್ಣು ಬಹುತೇಕವಾಗಿ ಸ್ಪಷ್ಟವಾಗಿ ಗೋಚರವಾಗುತ್ತದೆ.ದೋಷ ಸರಿಪಡಿಸುವ ಹೆಚ್ಚಿನ ಕಾಂಟ್ಯಾಕ್ಟ್ ಲೆನ್ಸ್‌ಗಳು ಹಗುರ "ನಿರ್ವಹಣಾ ಛಾಯೆಯೊಂದಿಗೆ" ತಯಾರಾಗುತ್ತವೆ, ಇವುಗಳನ್ನು ಕಣ್ಣಿಗೆ ಅಳವಡಿಸಿದಾಗ ಸ್ವಲ್ಪಮಟ್ಟಿಗೆ ಅಧಿಕವಾದ ಸ್ಪಷ್ಟತೆಯೊಂದಿಗೆ ಗೋಚರವಾಗುತ್ತದೆ
ಮೊದಲಿಗೆ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು ಗಾಜಿನಿಂದತಯಾರಿಸಲಾಗುತ್ತಿತ್ತು, ಇದು ಕಣ್ಣಿಗೆ ಕಿರಿಕಿರಿಯನ್ನು ಉಂಟುಮಾಡುತ್ತಿತ್ತು ಜೊತೆಗೆ ಇದನ್ನು ಹೆಚ್ಚಿನ ಸಮಯ ಧರಿಸಲು ಸಾಧ್ಯವಾಗುತ್ತಿರಲಿಲ್ಲ. ಆದರೆ ವಿಲ್ಲಿಯಮ್ ಫೆಯಿನ್ ಬ್ಲೂಮ್ ಪಾಲಿಮೀಥೈಲ್ ಮೆಥಕ್ರಿಲೆಟ್ (PMMA ಅಥವಾ ಪರ್ಸ್ಪೆಕ್ಸ್/ಪ್ಲೆಕ್ಸಿಗ್ಲಾಸ್) ನಿಂದ ತಯಾರಿಸಿದ ಮಸೂರಗಳನ್ನು ಪರಿಚಯಿಸಿದಾಗ, ಕಾಂಟ್ಯಾಕ್ಟ್ ಗಳನ್ನು ಧರಿಸುವುದು ಬಹಳ ಸುಲಭವಾಯಿತು. ಈ PMMA ಲೆನ್ಸ್ ಗಳನ್ನು ಸಾಮಾನ್ಯವಾಗಿ "ಕಠಿಣ" ಮಸೂರಗಳೆಂದು ಕರೆಯಲಾಗುತ್ತಿತ್ತು(ಈ ಪದವನ್ನು ಕಾಂಟ್ಯಾಕ್ಟ್ ಲೆನ್ಸ್ ಗಳ ಇತರ ವಿಧಗಳಿಗೆ ಸೂಚಿಸಲಾಗುತ್ತಿರಲಿಲ್ಲ).
ಆದಾಗ್ಯೂ, PMMA ಲೆನ್ಸ್ ಗಳು ತಮ್ಮದೇ ಆದ ಅಡ್ಡ ಪರಿಣಾಮಗಳನ್ನು ಹೊಂದಿದೆ: ಲೆನ್ಸ್ ಮೂಲಕ ಪಾರದರ್ಶಕ ಪಟಲಕ್ಕೆ ಆಮ್ಲಜನಕವನ್ನು ಒಯ್ಯುವುದಿಲ್ಲ. ಇದು ಹಲವಾರು ವೈದ್ಯಕೀಯ ವ್ಯತಿರಿಕ್ತ ಪರಿಣಾಮವನ್ನು ಉಂಟುಮಾಡಬಹುದು. 1970ರ ಕೊನೆಯ ಭಾಗದಲ್ಲಿ, ಹಾಗು 1980 ಹಾಗು 1990ರ ಉದ್ದಕ್ಕೂ, ಆಮ್ಲಜನಕದ-ಪ್ರವೇಶಸಾಧ್ಯವಾಗುವಂತಹ ಸುಧಾರಿತ ರಿಜಿಡ್ ಪರಿಕರಗಳನ್ನು ಅಭಿವೃದ್ಧಿಪಡಿಸಲಾಯಿತು. ಒಟ್ಟಾರೆಯಾಗಿ, ಈ ಪಾಲಿಮರ್ ಗಳನ್ನು ರಿಜಿಡ್ ಗ್ಯಾಸ್ ಪರ್ಮೀಯಬಲ್ ಅಥವಾ 'RGP' ಸಾಮಗ್ರಿಗಳು ಅಥವಾ ಮಸೂರಗಳೆಂದು ಕರೆಯಲಾಗುತ್ತದೆ. ಕಠಿಣ ಮಸೂರಗಳ ಒಂದು ಪ್ರಯೋಜನವೆಂದರೆ, ತಮ್ಮ ಅರಂಧ್ರಗಳ ಸ್ವಭಾವದಿಂದಾಗಿ, ಇವುಗಳು ರಾಸಾಯನಿಕಗಳನ್ನಾಗಲಿ ಅಥವಾ ಹೊಗೆಯನ್ನಾಗಲಿ ಹೀರಿಕೊಳ್ಳುವುದಿಲ್ಲ. ಇತರ ಕಾಂಟ್ಯಾಕ್ಟ್ ಮಾದರಿಗಳು ಇಂತಹ ಸಂಯುಕ್ತಗಳನ್ನು ಹೀರಿಕೊಂಡರೆ, ಇದನ್ನು ಧರಿಸಿ ನಿಯಮಿತವಾಗಿ ವರ್ಣಚಿತ್ರಣ ಅಥವಾ ಇತರ ರಾಸಾಯನಿಕ ಪ್ರಕ್ರಿಯೆಗೆ ಒಳಪಡುವವರಿಗೆ ಇದು ಸಮಸ್ಯೆಯಾಗಿ ಪರಿಣಮಿಸಬಹುದು.
ರಿಜಿಡ್ ಲೆನ್ಸ್ ಗಳು ಹಲವಾರು ವಿಶಿಷ್ಟ ಗುಣಗಳನ್ನು ಹೊಂದಿದೆ. ವಾಸ್ತವವಾಗಿ, ಮಸೂರವು ಹೊಸತಾದ ವಕ್ರೀಕಾರಕ ಮೇಲ್ಮೈಯೊಂದಿಗೆ ಪಾರದರ್ಶಕ ಪಟಲದ ಸ್ವಾಭಾವಿಕ ಆಕಾರವನ್ನು ಮಾರ್ಪಡಿಸುವಲ್ಲಿ ಸಮರ್ಥವಾಗಿದೆ. ಇದರರ್ಥ ಒಂದು ಸಾಮಾನ್ಯವಾದ(ಗೋಲಾಕಾರದ) ರಿಜಿಡ್ ಕಾಂಟ್ಯಾಕ್ಟ್ ಲೆನ್ಸ್ ಅಸಮದೃಷ್ಟಿ ಅಥವಾ ಕೆರಟೋಕೊನಸ್ ನಂತಹ ಪಾರದರ್ಶಕ ಪಟಲದ ವಕ್ರಾಕೃತಿಯನ್ನು ಉಳ್ಳ ಜನರಿಗೆ ಒಂದು ಉತ್ತಮ ಮಟ್ಟದ ದೃಷ್ಟಿಯನ್ನು ಒದಗಿಸುತ್ತದೆ.
ರಿಜಿಡ್ ಮಸೂರಗಳು ಸುಮಾರು 120 ವರ್ಷಗಳಷ್ಟು ಹಳೆಯದೆನಿಸಿದರೆ, ಸಾಫ್ಟ್ ಲೆನ್ಸ್‌ಗಳು ಇತ್ತೀಚಿನ ಪರಿಶೋಧವಾಗಿದೆ. ಒಟ್ಟೋ ವಿಚ್ಟೆರ್ಲೇ ಅಭಿವೃದ್ಧಿಪಡಿಸಿದ ಸಾಫ್ಟ್ ಲೆನ್ಸ್ ಗಳು, 1960ರಲ್ಲಿ ಕೆಲವು ದೇಶಗಳಲ್ಲಿ ಮೊದಲ ಸಾಫ್ಟ್(ಹೈಡ್ರೋಜೆಲ್)ಮಸೂರಗಳ ಬಿಡುಗಡೆಗೆ ದಾರಿ ಮಾಡಿಕೊಟ್ಟಿತು ಜೊತೆಗೆ 'ಸಾಫ್ಲೆನ್ಸ್' ನ ವಸ್ತುವಿಗೆ (ಪಾಲಿಮಕೊನ್) ಅಮೆರಿಕ ಸಂಯುಕ್ತ ಸಂಸ್ಥಾನದ FDA 1971ರಲ್ಲಿ ಅಂಗೀಕಾರ ನೀಡಿತು. ಸಾಫ್ಟ್ ಲೆನ್ಸ್ ಗಳು ತಕ್ಷಣವೇ ಹಿತಕರ ಸ್ಥಿತಿಯನ್ನು ಒದಗಿಸುತ್ತವೆ, ಆದರೆ ರಿಜಿಡ್ ಮಸೂರಕ್ಕೆ ಸಂಬಂಧಿಸಿದಂತೆ ಪೂರ್ಣ ಹಿತಕರ ಸ್ಥಿತಿ ಸಾಧಿಸಲು ಹೊಂದಾಣಿಕೆಯ ಅವಧಿ ಅಗತ್ಯವಿರುತ್ತದೆ. ಪಾಲಿಮರ್ ನಿಂದ ತಯಾರಾಗುವ ಸಾಫ್ಟ್ ಲೆನ್ಸ್ ಗಳು ಮುಂದಿನ 25 ವರ್ಷಗಳಲ್ಲಿ ಸುಧಾರಣೆಯನ್ನು ಕಂಡವು, ಪ್ರಾಥಮಿಕವಾಗಿ, ಪಾಲಿಮರ್‌ಗಳನ್ನು ಒಳಗೊಳ್ಳುವ ಪದಾರ್ಥಗಳ ಬದಲಾವಣೆಯಿಂದ ಆಮ್ಲಜನಕದ ಪ್ರವೇಶಸಾಧ್ಯತೆಯನ್ನು ಹೆಚ್ಚಿಸಲಾಯಿತು.
ಒಂದು ಸಣ್ಣ ಸಂಖ್ಯೆಯಲ್ಲಿ ರಿಜಿಡ್/ಸಾಫ್ಟ್ ಲೆನ್ಸ್ ಗಳ ಮಿಶ್ರಣವು ಅಸ್ತಿತ್ವದಲ್ಲಿದೆ. ಒಂದು ಪರ್ಯಾಯ ಮಾರ್ಗವೆಂದರೆ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು ಒಂದರ ಮೇಲೊಂದು ಜೋಡಣೆ ಮಾಡುವುದು, ಒಂದು ಸಣ್ಣ, ರಿಜಿಡ್ ಮಸೂರವನ್ನು ದೊಡ್ಡದಾದ ಸಾಫ್ಟ್ ಲೆನ್ಸ್ ಮೇಲೆ ಜೋಡಣೆ ಮಾಡಲಾಗುತ್ತದೆ. ಈ ಮಾರ್ಗವನ್ನು ಹಲವಾರು ವೈದ್ಯಕೀಯ ಪರಿಸ್ಥಿತಿಗಳಲ್ಲಿ ಅನುಸರಿಸಲಾಗುತ್ತದೆ, ಇಂತಹ ಪರಿಸ್ಥಿತಿಗಳಲ್ಲಿ ಒಂದೇ ಒಂದು ಮಸೂರವು ದೃಷ್ಟಿ ಸಾಮರ್ಥ್ಯ, ಕಣ್ಣಿಗೆ ಸರಿಯಾಗಿ ಹೊಂದಿಕೊಳ್ಳುವ ಲಕ್ಷಣವನ್ನಾಗಲಿ, ಅಥವಾ ಹಿತಕರ ಸ್ಥಿತಿಯನ್ನು ಒದಗಿಸುವುದಿಲ್ಲ.
1999ರಲ್ಲಿ, 'ಸಿಲಿಕೋನ್ ಹೈಡ್ರೋಜೆಲ್' ಗಳು ಲಭ್ಯವಾಗತೊಡಗಿದವು. ಸಿಲಿಕೋನ್ ಹೈಡ್ರೋಜೆಲ್ ಗಳು ಸಿಲಿಕೋನ್ ನ ಅಧಿಕ ಆಮ್ಲಜನಕದ ಪ್ರವೇಶಸಾಧ್ಯತೆಯನ್ನು ಹಾಗು ಸಾಂಪ್ರದಾಯಿಕ ಹೈಡ್ರೋಜೆಲ್ ಗಳ ಹಿತಕರ ಸ್ಥಿತಿ ಹಾಗು ವೈದ್ಯಕೀಯ ನಿರ್ವಹಣೆಯನ್ನು ಒಳಗೊಂಡಿರುತ್ತದೆ. ಈ ಮಸೂರಗಳನ್ನು ಆರಂಭದಲ್ಲಿ ಪ್ರಾಥಮಿಕವಾಗಿ ವಿಸ್ತೃತ(ಇಡಿ ರಾತ್ರಿ ಬಳಕೆ) ಬಳಕೆಗೆ ಸೂಚಿಸಲಾಯಿತು. ನಿತ್ಯವೂ(ರಾತ್ರಿಯ ಬಳಕೆಯಿಲ್ಲದ) ಬಳಸಲಾಗುವ ಸಿಲಿಕೋನ್ ಹೈಡ್ರೋಜೆಲ್ ಗಳನ್ನು ಅಂಗೀಕರಿಸಿ ಇತ್ತೀಚೆಗೆ ಬಿಡುಗಡೆ ಮಾಡಲಾಗಿದೆ.
ಆಮ್ಲಜನಕದ ಪ್ರವೇಶಸಾಧ್ಯತೆಯನ್ನು ಒದಗಿಸುವುದರ ಜೊತೆಗೆ, ಸಿಲಿಕೋನ್, ಮಸೂರದ ಮೇಲ್ಮೈಯನ್ನು ಅಧಿಕವಾಗಿ ದುರಾರ್ದ್ರಿಯಗೊಳಿಸುತ್ತದೆ ಹಾಗು "ತೇವವಾಗುವುದನ್ನು" ಕಡಿಮೆ ಮಾಡುತ್ತದೆ. ಇದು ಸತತವಾಗಿ ಲೆನ್ಸ್ ನ ಧಾರಣೆಯ ಸಮಯದಲ್ಲಿ ಕಿರಿಕಿರಿಯನ್ನು ಹಾಗು ಶುಷ್ಕತೆಯನ್ನು ಉಂಟುಮಾಡುತ್ತದೆ. ದುರಾರ್ದ್ರೀಯತೆಯನ್ನು ಸರಿದೂಗಿಸಿ ಮಸೂರಗಳನ್ನು ಹೆಚ್ಚು ಜಲಾರ್ದ್ರೀಯಗೊಳಿಸುವ ಸಲವಾಗಿ ಹೈಡ್ರೋಜೆಲ್ ಗಳನ್ನು ಸೇರಿಸಲಾಗುತ್ತದೆ(ಈ ಪ್ರಕಾರವಾಗಿ ಇದಕ್ಕೆ "ಸಿಲಿಕೋನ್ ಹೈಡ್ರೋಜೆಲ್"ಗಳೆಂಬ ಹೆಸರು ಬಂದಿದೆ). ಆದಾಗ್ಯೂ ಮಸೂರದ ಮೇಲ್ಮೈ ದುರಾರ್ದ್ರೀಯವಾಗಿಯೇ ಉಳಿಯುತ್ತದೆ. ಈ ಕಾರಣದಿಂದಾಗಿ ಕೆಲವು ಮಸೂರಗಳು ಪ್ಲಾಸ್ಮ ಸಂಸ್ಕರಣೆಗಳ ಮೂಲಕ ಮೇಲ್ಮೈನ ಪರಿವರ್ತನಾ ಪ್ರಕ್ರಿಯೆಗೆ ಒಳಗಾಗುತ್ತದೆ. ಇದು ಮಸೂರದ ಮೇಲ್ಮೈನ ದುರಾರ್ದ್ರೀಯ ಸ್ವರೂಪವನ್ನು ಮಾರ್ಪಡಿಸುತ್ತದೆ. ಇತರ ಲೆನ್ಸ್ ಮಾದರಿಗಳು, ಮಸೂರದ ಮೇಲ್ಮೈಯನ್ನು ಜಲಾರ್ದ್ರೀಯಗೊಳಿಸುವ ಸಲುವಾಗಿ ಆಂತರಿಕ ಮರುಆರ್ದ್ರನ ಕಾರಕಗಳನ್ನು ಒಟ್ಟುಗೂಡಿಸಿಕೊಳ್ಳುತ್ತವೆ. ಮೂರನೇ ಪ್ರಕ್ರಿಯೆಯು ದೀರ್ಘಕಾಲಿಕ ಮೂಲಾಧಾರದ ಪಾಲಿಮರ್ ಸರಪಣಿಯನ್ನು ಬಳಕೆ ಮಾಡುತ್ತದೆ.ಇದರ ಪರಿಣಾಮವಾಗಿ ಅಡ್ಡ ಸಂಪರ್ಕವನ್ನು ಕಡಿಮೆ ಮಾಡುತ್ತದೆ. ಜೊತೆಗೆ ಇದು ಮೇಲ್ಮೈಯನ್ನು ಮಾರ್ಪಡಿಸದೆ ಅಥವಾ ಸಂಯೋಜನೀಯ ಕಾರಕಗಳಿಲ್ಲದೆ ಆರ್ದ್ರತೆಯನ್ನು ಹೆಚ್ಚಿಸುತ್ತದೆ.
ಧರಿಸುವ ಕಾಲಾವಧಿ
ನಿತ್ಯ ಬಳಕೆ ಯ ಕಾಂಟ್ಯಾಕ್ಟ್ ಲೆನ್ಸ್ ನ್ನು ಮಲಗುವ ಮುಂಚೆ ಕಳಚಿಡುವಂತೆ ವಿನ್ಯಾಸಗೊಳಿಸಲಾಗಿರುತ್ತದೆ. ಒಂದು ಎಕ್ಸ್ಟೆನ್ಡೆಡ್ ವೇರ್ (EW)(ದೀರ್ಘಕಾಲಿಕೆ ಬಳಕೆಯ)ಕಾಂಟ್ಯಾಕ್ಟ್ ಲೆನ್ಸ್ ನ್ನು ಸತತವಾಗಿ ಹಗಲು ರಾತ್ರಿ ಧರಿಸುವಂತೆ ವಿನ್ಯಾಸಗೊಳಿಸಲಾಗಿರುತ್ತದೆ, ಮಾದರಿಯಾಗಿ 6 ಅಥವಾ ಅದಕ್ಕೂ ಹೆಚ್ಚಿನ ಕ್ರಮಾನುಗತ ರಾತ್ರಿಗಳು. ಹೊಸ ಪರಿಕರಗಳು, ಉದಾಹರಣೆಗೆ ಸಿಲಿಕಾನ್ ಹೈಡ್ರೋಜೆಲ್ ಗಳನ್ನು, ಇನ್ನೂ ಅಧಿಕ ಅಂದರೆ ಕ್ರಮಾನುಗತವಾಗಿ 30 ಸತತ ರಾತ್ರಿಗಳಷ್ಟು ದೀರ್ಘಕಾಲಿಕವಾಗಿ ಧರಿಸಲು ಅವಕಾಶವಿರುತ್ತದೆ; ಇಂತಹ ದೀರ್ಘಕಾಲಿಕ-ಧಾರಣೆಯ ಮಸೂರಗಳನ್ನು ಸಾಮಾನ್ಯವಾಗಿ ಕಂಟಿನಿಯಸ್ ವೇರ್ (CW)(ಸತತ ಬಳಕೆಯ)ಎಂದು ಕರೆಯಲಾಗುತ್ತದೆ. ಸಾಧಾರಣವಾಗಿ, ದೀರ್ಘಕಾಲಿಕ ಬಳಕೆಯ ಮಸೂರಗಳನ್ನು ನಿರ್ದಿಷ್ಟ ಅವಧಿಯ ನಂತರ ಎಸೆದುಬಿಡಲಾಗುತ್ತದೆ. ಇವುಗಳ ಅನುಕೂಲಗಳಿಂದಾಗಿ ಇವುಗಳ ಜನಪ್ರಿಯತೆಯು ಅಧಿಕವಾಗಿದೆ. ದೀರ್ಘಕಾಲಿಕ ಹಾಗು ಸತತ ಧಾರಣೆಯ ಕಾಂಟ್ಯಾಕ್ಟ್ ಲೆನ್ಸ್ ಗಳನ್ನು ಅವುಗಳ ಅಧಿಕ ಆಮ್ಲಜನಕ ಪ್ರವೇಶಸಾಧ್ಯತೆಯ ಕಾರಣದಿಂದಾಗಿ ದೀರ್ಘಕಾಲಿಕವಾಗಿ ಬಳಕೆ ಮಾಡಬಹುದಾಗಿದೆ(ಒಂದು ಮಾದರಿಯಾಗಿ ಸಾಂಪ್ರದಾಯಿಕ ಸಾಫ್ಟ್ ಲೆನ್ಸ್ ಗಳಿಗಿಂತ 5-6 ಬಾರಿ ಅಧಿಕವಾಗಿ ಬಳಕೆಮಾಡಬಹುದು), ಇದು ಕಣ್ಣನ್ನು ಆರೋಗ್ಯಕರವಾಗಿ ಕಾಪಾಡಲು ಸಹಾಯಕವಾಗಿದೆ.
ದೀರ್ಘಕಾಲಿಕ ಮಸೂರವನ್ನು ಬಳಸುವವರು ಪಾರದರ್ಶಕ ಪಟಲದ ಸೋಂಕುಗಳು ಹಾಗು ಪಾರದರ್ಶಕ ಪಟಲದ ಹುಣ್ಣುಗಳಿಗೆ ಈಡಾಗುವ ಸಂಭವವಿದೆ, ಇದಕ್ಕೆ ಮುಖ್ಯ ಕಾರಣ ಮಸೂರಗಳ ಬಗ್ಗೆ ಕಡಿಮೆ ಗಮನ ಹರಿಸುವುದು ಹಾಗು ಅದನ್ನು ಶುಚಿಯಾಗಿ ಇಟ್ಟುಕೊಳ್ಳದಿರುವುದು, ಕಣ್ಣೀರು ಪೊರೆಯ ಅಸ್ಥಿರತೆ, ಹಾಗು ಬ್ಯಾಕ್ಟೀರಿಯಾದ ನಿಶ್ಚಲತೆ. ದೀರ್ಘಕಾಲಿಕ ಲೆನ್ಸ್ ಧಾರಣೆಯಿಂದ ಐತಿಹಾಸಿಕವಾಗಿ ಪಾರದರ್ಶಕ ಪಟಲದ ನಿಯೋವ್ಯಾಸ್ಕ್ಯುಲರೈಜೇಶನ್(ಆಮ್ಲಜನಕದ ಕೊರತೆ) ಒಂದು ಸಾಮಾನ್ಯವಾದ ತೊಡಕು ಉಂಟಾಗುತ್ತದೆ. ಆದಾಗ್ಯೂ ಸಿಲಿಕೋನ್ ಹೈಡ್ರೋಜೆಲ್‌ನ ದೀರ್ಘಕಾಲಿಕ ಧಾರಣೆಯಲ್ಲಿ ಈ ಸಮಸ್ಯೆಯು ಕಂಡುಬರುವುದಿಲ್ಲ. ದೀರ್ಘಕಾಲಿಕ ಮಸೂರದ ಬಳಕೆಯಿಂದಾಗಿ ಉಂಟಾಗುವ ಸಾಮಾನ್ಯವಾದ ತೊಡಕೆಂದರೆ ಸಾಮಾನ್ಯವಾಗಿ ಅಲರ್ಜಿ ಉಂಟುಮಾಡುವ ಕೆಂಗಣ್ಣು ಬೇನೆ ಅಥವಾ ಜೈಂಟ್ ಪ್ಯಾಪಿಲ್ಲರಿ ಕಾಂಜಂಕ್ಟಿವಿಟಿಸ್(GPC), ಇದು ಕೆಲವೊಂದು ಬಾರಿ ಕಾಂಟ್ಯಾಕ್ಟ್ ಲೆನ್ಸ್ ಗಳ ಕಳಪೆಯಾದ ಜೋಡಣೆಯಿಂದ ಉಂಟಾಗುತ್ತದೆ.